
AYERA algo prome cu 12 or, a drenta informacion cu na un negoshi na Cura Cabai, unda nan ta 
bende e.o. batido, un persona desconoci, e momento ey a baha y ranca un tas di e cobrador di placa 
di Lotto pa Deporte. 

pero sospecho a keda deteni na Playa 


ARQ\D NOCRCBAHURAMBMTA 


E sentencia di Huez den e caso di anulacion di relacion di 
trabao entre N.V. Elmar y su Director, ing Freddy Rafine, 
Huez a conclui cu ta pa falta di Freddy Rafine mes a crea e 
situacion cu awor mester anula e combenio di trabao. 

Pero di otro banda Huez a ordena N.V. Elmar pa paga Re- 
fine un compensacion di Afl. 632 mil bruto den cuadro di 
e anulacion aki. E convenio di trabao, lo bay aden dia 1 di 
januari 2009. Ademas Huez a ordena N.V.Elmar pa cubri e 
gastonan di e caso di banda di Freddy Rafine cu ta ser calcula 
na 1500 florin como salario di abogado. Huez den su evalu- 
acion ta mustra cu ambos partido tabata kier un anulacion 
di combenio di trabao y den principio e peticion pa anula e 
combenio ta cla pa aprobacion. 



SEÑOR Arondino Croes a presta huramento dilanti Goberna- 
dor Refunjol como miembro nobo di Parlamento. Dino Croes 
ta bay ocupa e asiento cu a bira vacante despues cu señor 
Glenroy Wilson a tuma su retiro como miembro di Parlamento 
di fraccion di MEP. E ceremonia a tuma lugar den presencia 
di Presidente di Parlamento drs. Mervin Wyatt-Ras, Director 
di Gabinete di Gobernador señor Benschop y yiunan di Dino 
Croes.Parlamento durante un reunion a tuma despedida di 
Glenroy Wilson y e miembronan a gradici Glenroy Wilson pa su 
trabao como Parlamentario y a dese’e hopi exito pa futuro. 

Presencia di Ady Thijsen 
den Corte a causa hopi 
curiosidad 



PRESENCIA di lider di fraccion di MEP, e Parlamentario mr. Ady 
Thijsen den Corte a cuasa hopi curiosidad cu a bay acompaña cu 
un cantidad di rumor. 

Rumornan cu por a scucha ta cu mr. Ady Thijsen lo a bay bringa 
un caso den Corte pa un cliente. Sinembargo esaki no ta cuadra 
cu e realidad. 

Abin resulta cu e presencia di mr. Ady Thijsen di Corte, enberdad 
ta relaciona cu un caso laboral, pero cu su persona no a actua 
como abogado. Mr. Ady Thijsen su presencia mas bien tabata 
como docente di un abogado cu ta haciendo pasantia n’e oficina 
di mr. Thijsen y mr. Falconi. 

T’asina cu Raad van Toezicht a stipula reglanan nobo pa ofici- 
nanan di abogado caminda tin abogado ta haci pasantia. Raad 
van Toezicht kier p’e abogadonan ta mas presente den Corte 
hunto cu e abogado cu ta core pasantia. Esey tabata motibo di 
presencia di mr. Ady Thijsen. 

Pa loke ta trata e caso mes, t’asina cu entre e partidonan a yega 
na un acuerdo di terminacion di trabao cual a conduci cu no 
tabatin mester di sentencia di Huez mas. 


Demasiado jaloers a pone hoben 


destrui auto di su ex chick cu a bolbe 
serca su prome amor 



APARENTEMENTE un 

tipo jaloers a causa destruc- 
cion na un auto. Entre otro 
e persona aki a bora 2 tire y 
kibra un ventana di auto di 
su chick. Motibo, ta segun in- 
formacion extraoficial recibi 
ta bisa cu despues cu e chick 
di dje a bolbe cerca su ex, e 
hoben aki no por a accepta 
cu e “First love never dies”. 
Y asina a dicidi di comete 
destruccion y a laga un nota 
atrás tambe. Polis tin e caso 
aki ta investiga y no ta exclui 
cu e hoben aki lo ser deteni 
y poni responsabel pa loke 
el a haci 



Porfin, basa riba kico Prome Minister Nel Oduber ta bisa cu turismo ta bon? 

Mientras cu na Aruba Marriott Surf Club 
nan a manda 12 trahador cas 


ULTIMO dianan tin masha 
discusion, cu e.o. nos turismo 
ta hopi bon. Esaki ta wordo 
bisa dor di e.o. Prome Minister 
Nel Oduber y su miembronan 
di partido. Pero ta manera nos 
di AWEMainta a publica algun 
dia atrás caba, cu tin varios 
hotel cu ta core cu un ocupa- 
cion masha abao mes, esta bao 
di 60%, cu excepcion di Hyatt 
Regency entre otro. 

Mientras cu nos sa caba cu 
p.e. e caso na RIU, esta Cool 
Casino a sera su day-shift y a 


manda tur hende cas. Y me- 
sun tension tin bao di algun 
otro casino mas. E unico 2 
casinonan cu ta drei basta bon 
ta Crystal Casino y Stellaris 
Casino, pero lo demas, sigur 
no ta bon. 

Awor nos ta hayando mas 
reaccion, y ta cuestiona de- 
claracionnan di e.o. Prome 
Minister Nel Oduber, kende 
ta bisa cu nos turismo ta core 
hopi bon. Asina bon, cu e 
sindicalista Anselmo Pontilius 


a bis’e, pe mandatario sali for 
di oficina y bishita e hotelnan 
p’e mes pone su mes na altura 
con e ocupacion ta y kico ta 
biba bao di e trahadornan. 
Asina p.e. trahadornan di 
Aruba Marriott Surfclub, su 
departamento di benta a tuma 
decision recientemente pa 
manda 12 trahador cas, paso- 
bra cos ta malo. Anto ta basa 
riba cua cifra Prome Minister 
Oduber ta basa su mes, pa 
bin bisa cu cos ta bon den e 
hotelnan? 

Corte a bay di acuerdo pa anula relacion di trabao, pero 

N.V. Elmar mester paga ing. Freddy Rafine 
e suma di 632 mil florin di compensacion 



E sentencia di Huez den e caso 
di anulacion di relacion di tra- 
bao entre N.V. Elmar y su Direc- 
tor, ing Freddy Rafine, Huez a 
conclui cu ta pa falta di Freddy 
Rafine mes a crea e situacion cu 
awor mester anula e combenio 
di trabao. 

Pero di otro banda Huez a or- 


dena N.V. Elmar pa paga Refine 
un compensacion di Afl. 632 mil 
bruto den cuadro di e anulacion 
aki. E convenio di trabao, lo bay 
aden dia 1 di januari 2009. 
Huez den su evaluacion ta mus- 
tra cu ambos partido tabata kier 
un anulacion di combenio di 
trabao y den principio e peticion 


pa anula e combenio ta cla pa 
aprobacion. 

Huez tabata completamente 
di acuerdo cu N.V. Elmar cu e 
relacion cu ing. Freddy Rafine 
a daña y cu esaki ta debi na 
Rafine mes. Huez ta mustra cu 
Rafine no a respeta e derecho y 
competencia di e accionista den 
e incidentenan cu N.V. Elmar 
a trece durante tratamento di 
e caso. 

Huez ta referi aki na: 

1. E carta cu ing. Freddy Rafine 
a manda dia 24 di juli 2007 na 
National Investment Bank (NIB) 
cu t’e leading bank di e consor- 
cio di banco cu ta financia N.V. 
Elmar. Den e carta aki Rafine a 
expresa su preocupacion pa cu 
e cambionan cu kier haci den e 
directiva y Hunta Comisario di 
Utilities Aruba. 

2. Intencionalmente Rafine a 
tarda e pago di dividendo cu 
Utilities Aruba a orden'e pa 
haci. 3. Na juli 2008, Freddy 
Rafine a keda sin cumpli cu e 
peticion di Utilities Aruba pa 
manda copia di e CAO y pa 
suministra informacion riba 
e seguro cu mester a sera pa 
directiva y comisarionan di 


Elmar. 

4. Den e periodo di juli - au- 
gustus 2008, Freddy Rafine 
a opone contra e plannan di 
cambio den statuut. 

Huez ta haya cu e actuacionnan 
di ing. Freddy Rafine sinem- 
bargo no ta un motibo urgente, 
pero si ta un cambio den e cir- 
cumstancianan, cu ta haci cu 
e combenio di trabao mester 
wordo anula riba corto plazo 
y cu ta principalmente falta 
di Rafine mes cu esey mester 
sosode. 

Huez ta haya cu compensacion 
di un aña di salario ta na su lu- 
gar p’e siguiente motibonan: 

1. Rafine su salario a sali den 
publicidad na un manera cu 
no tabata corecto y Huez tin e 
impresion cu ta N.V. Elmar mes 
a trece e salario di Rafine den 
publicidad mirando cu e Direc- 
tor di Utilities Aruba tabata pre- 
sente n’e conferencia di prensa 
unda salario di Rafine a wordo 
haci publico. 

2. Utilities Aruba y Hunta 
Comisario no a comunica opti- 
mal cu Rafine. 

3. Rafine durante un carera 
largo na N.V. Elmar, desde 1977, 


a eherce diferente funcion na 
satisfaccion di Elmar. 

4. Rafine ta bay cu pensioen aki 
tres aña. 

5. Rafine cu su experticio mester 
por haya otro empleo na Aruba 
of den region. 

6. E combenio di trabao mes 
ta contene un clausula cu ta 
duna Freddy Rafine derecho 
riba compensacion di un aña 
di salario maximo den cierto 
circumstancia di terminacion 
di su empleo. 

7. Un compensacion mas haci 
manera Rafine ta exigi, no ta 
hustifica. Esaki teniendo na 
cuenta tur e factornan mencio- 
na y cu e anulacion di combenio 
di trabao ta principalmente 
falta di Rafine mes. 

Huez a ordena N.V.Elmar pa 
cubri e gastonan di e caso di 
banda di Freddy Rafine cu ta 
ser calcula na 1500 florin como 
salario di abogado. 

Entrante 1 januari 2009 e 
combenio di trabaou entre N.V. 
Elmar y su Director, ing. Freddy 
Rafine ta keda anula y cu N.V. 
Elmar lo mester duna Freddy 
Rafine un compensacion di 632 
mil florin. 


Atraco riba placa di lotto, pero sospecho a keda deteni na Playa 



AYERA algo prome cu 12 or, a drenta informacion cu na un ne- 
goshi na Cura Cabai, unda nan ta bende e.o. batido, un persona 
desconoci, e momento ey a baha y ranca un tas di e cobrador di 
placa di Lotto pa Deporte. El a subi un auto, y desparce despues. 
Pero polisnan cu a haya bon descipcion di e auto, a bin mira esaki 
den Caya Ernesto Petronia na direccion 53. Polis a detene e persona 
aki mesora. A bin resulta di ta un Colombiano, kende ta ilegal na 
Aruba. Den pasado el a comete caba varios atraco, te cu el a sinta 
castigo di prison. El a ser deporta, pero awor ta resulta cu el a 
drenta Aruba clandestinamente, y di acuerdo cu informacionnan 
recibi, via di laman. Y atrobe pa comete atraco. Ta di spera cu e lo 
haya un bon castigo, pa despues deporte pa semper. 

Parlamento Hubenil a hala orea di Parlamento di 
Aruba riba cuido di nos medio ambiente 


PARLAMENTO Hubenil a 
bishita Parlamento di Aruba 
pa presenta nan proyecto riba 
medio ambiente, caminda nan 
a pidi tambe mas atencion riba 
e topico importante aki. Mester 
menciona cu Parlamento Hube- 
nil a bishita 36 scol basico pa 
haya feed back di e studiante- 
nan aki riba medio ambiente. 
Intencion di e proyecto ta pa e 
hobennan haya mas informa- 
cion riba importancia di medio 
ambiente y tene nos isla limpi. 
Despues di e presentacion aki 
e fraccionnan den Parlamento 
a duna nan comentario riba 
esaki. 

Rudy Lampe di fraccion di RED 
a felicita Parlamento Hubenil cu 
nan iniciativa y nan mensahe pa 
nos cuida nos naturalezay yuda 
tene Aruba limpi. E ta spera cu 
nan sigui cu e trabou di concien- 
tizacion di nos hobennan y nos 
muchanan, pasobra ta eynan ta 
unda tin cu traha lo mas posibel 
pa e futuro generacionnan tin 
mas conciencia di nos medio 
ambiente y nos naturaleza y 


yuda asina aki e deterioro cu a 
bin den e ultimo añanan unda 
cu Aruba a bira hopi sushi. 
Banda di esaki e ta expresa cu e 
maneho di gobierno no tabata 
un favorabel pa nos medio am- 
biente, y mas bien tabata uno 
caminda cu practicamente a 
duna prioridad na proyectonan 
di condominio, mas camber- 
nan di hotel, tur sorto di con- 
struccionnan sin a tene debido 
cuenta cu e desaroyo sostenibel 
di nos isla. E ta considera cu ora 
scoge pa e tipo di desaroyo ey ta 
sacrifica nos medio ambiente, 
un gran parti di nos naturaleza. 
Mientras tanto por mira cu e 
minister di Medio Ambiente no 
tin un maneho at all, no tin un 
vision y ta tuma accionnan ad 
hoc cu ta perhudica nos medio 
ambiente. Aki el a menciona e 
ehempel di cobra ora bay benta 
sushi na dump di Parkietenbos 
en bes di premia y apoya esun 
cu ta haci limpieza. E ta consid- 
era esaki manera un castigo pa 
esnan cu ta purba tene Aruba 
limpi. 


Monica Kock di fraccion di MPA 
a indica cu esnan di Parlamento 
Hubenil tin razon di bisa cu 
Aruba ta hopi sushi y cada un 
di nos tin cu haci nos parti den 
esey. E ta considera cu ta hopi 
positivo ora mira hendenan 
hoben ta tuma accion y bin cu 
plannan. Parlamento Hubenil 
tin diferente plannan, manera 
entre otro e plan nacional pa 
bin cu un minister riba e parti 
aki. Loke a impresiona Kock 
ta e cantidad di firmanan cu e 
hobennan aki tabatin caminda 
cu nan a bishita 36 scol pa 
concientiza e muchanan y laga 
cada mucha haci e promesa cu 
nan tambe ta duna nan parti pa 
tene Aruba limpi. 

Intencion di Parlamento Hube- 
nil ta pa hubentud demostra e 
grandinan con nan ta bay trese 
e cambio pa tene nos pais limpi, 
nan lo bira e role model y segun 
Monica Kock MPA lo sostene 
Parlamento Hubenil den nan 
plannan, pasobra loke nan kier 
ta pa cada un di nos priminti di 
haci Aruba limpi. 


Adi Thijsen di fraccion di MEP 
a bisa cu e ta kere cu ta su ob- 
ligacion como representante di 
pueblo y lider di fraccion di MEP 
den Parlamento pa scuchanan y 
semper tey pa nan y asina por 
yudanan den nan metanan y 
nan trabounan. Segun e ta bisa 
gobierno ta trahando riba e 
parti di medio ambiente, pero 
ta trata di algo cu mester pone 
mas enfasis riba dje. Dunando 
ehempel di e oil spillnan el a 
bisa cu por ripara cu ainda nos 
leynan ambiental no a wordo 
adapta, pero cu esey tambe ta 
na caminda. E ta considera cu 
e meta di Parlamento Hubenil 
ta hopi bon y a demostra cu nan 
tin sosten di nan achterbaan 
y sigur MEP lo duna e sosten 
na nan. 

Pa loke ta e criticanan cu nos 
isla ta birando dia pa dia mas 
sushi, el a bisa cu en berdad tin 
e criticanan ey, pero e ta kere cu 
gobierno ta haciendo lo maxi- 
mo pa tene Aruba limpi, algo cu 
ta obligacion di gobierno, pero 
tambe di nos tur. 


Arthur Dowers di fraccion di 
AVP a bisa cu e presentacion 
tabata hopi positivo y tambe 
ta kere cu esey ta e caminda cu 
mester bay caminda cu e hoben- 
nan mester cuminsa asumi 
responsabilidad pa nan mesun 
futuro. 

Di otro banda el a bisa cu AVP 
ta un partido cu a dedica hopi 
atencion na e aspecto di medio 
ambiente, inclusive a lanta 
e comision think green y a 
stimula diferente biaha pa e 
uso di energia alternativo. E ta 
lamenta cu gobierno actual a 
haci masha poco pa loke ta me- 
dio ambiente den tur sentido. 
Aki el a menciona e sushedad y 
proyecto di Dump caminda cu e 
sushedad awor aki ta bayendo 
den lama.. 

Dowers ta contento cu e di- 
reccion cu e hobennan aki ta 
bayendo y ta spera cu nan por 
influencia e politiconan cu ta 
den gobierno cu ta un tiki mas 
bieu y cambia nan pensamento 
riba e aspecto aki. 


Pobreza a bira manera palabra malo pa nos gobernantenan 


MEP ta considera cu no tin pobreza na Aruba pero problemanan social 


Fraccion di 

VOCERO di Sindicatonan den Ac- 
cion, Magaly Brito, despues di un 
reunion den Parlamento caminda 
a trata diferente topico, entre 
otro pobreza na Aruba a indica 
cu idea ta pa colectivamente tur 
hende uni nos energia positivo den 
direccion caminda cu por yuda 
mas y mas famia den situacion- 
nan cu nan ta aden. Pero tambe 
indicanan con nan por yuda nan 
mes, y igualmente mustra gober- 
nantenan y politiconan cu mester 
bin cambio den nan actitud, den 
nan forma di hiba politica y nan 
forma pa maneha un pais pa asina 
e gruponan vulnerabel haya pri- 
oridad realmente riba e agenda 
nacional. 

Esaki ta loke SDA a purba di splica 
den Parlamento tambe, esta cu 
nan no kier papiadi situacion di 
clase trahador, pero tambe kier 


tene cuenta cu gruponan di ciu- 
dadanonan, nos grandinan, nos 
muchanan y otro famianan di con 
pa yudanan y indicanan con pa 
sigui yuda nan mes di tal forma 
cu e brug cu ta distancia un grupo 
for di otro ta keda bira mas chikito. 
Di e forma aki esnan pober ta bira 
cada dia menos pober y ta haya por 
lo menos un forma pa sobrevivi 
na Aruba caminda cu tur cos ta 
indica cu nos no ta lehano for di 
e situacion di crisis mundial cu ta 
tumando lugar na e momentonan 
aki.Banda di esaki Magaly Brito 
a comenta cu e simpel hecho di 
menciona un palabra manera po- 
breza ta mescos cu a papia palabra 
malo, cu ta trata di un expresion 
politico. Sin embargo e ta consid- 
era cu pobreza simplemente ta pa 
indica un situacion reinante na un 
pais.E ta inidica cu ora kier papia 


di pobreza, sea ta cu Parlamento of 
na nivel nacional pa medio di un 
dialogo social, e ta bira un discu- 
sion caminda gritonan emocional 
ta sali afor, pero e asunto mes no 
ta haya e balor ni e importancia 
den e discusion. Esaki ta pone SDA 
pensa cu den temporadanan aki di 
fiesta ta e unico momento cu tur 
hende kier gaña yuda un of mas 
hende of grupo, mientras cu du- 
rante henter aña e personanan aki 
ta keda den e mesun situacion. 
Mirando esaki Magaly Brito ta 
puntra ta kico mester haci anto, 
kico ta ser haci pa e grupo di hen- 
denan aki? Pesey SDA ta pidiendo, 
mas ainda awor cu ta drentando 
un aña di eleccion, pa no pone en- 
fasis riba pobreza solamente como 
un expresion politico simplemente 
pa yena wowo di otro hendenan, 
pero pa haci algo realmente. 


Tambe pa no warda cada 4 aña 
ora cu ta bin temporada di eleccion 
pa mencione, pero de facto den e 
maneho mes di e gobernantenan 
tene cuenta cune. 

Mientras tanto fraccion di MEP ta 
bisa cu na Aruba no tin pobreza, cu 
ta poder di compra di hendenan a 
bay atras y cu mas tanto ta trata 
di un problema social. Riba esaki 
Magaly Brito a bisa cu e expresion- 
nan aki ta bin ora cu politiconan 
ta perde e focus riba realidad riba 
lo cual ta sosode na un pais. Brito 
ta considera cu pobreza ta un di 
e problemanan social cu tin na 
Aruba, esun di mas grandi pa SDA, 
pero e no ta leu for di cifranan 
economico y aki por mira kico e 
ciudadano en cuestion realmente 
tin den su cartera, pero tambe por 
mira kico e mester por gana pa e 
por sobrevivi den un pais. 


NOTA DIREDACCION: Sifraccion 
di MEP ta bisa cu na Aruba no tin 
pobreza sino problema social, e 
ora ey mester conclui cu e frac- 
cion aki, of por lo menos esun cu 
a exprese den nomber di fraccion 
a duna minister Marisol Lopez- 
Tromp cu ta encarga cu e cartera 
di Asuntonan Social un bevret van 
onvermogen, ya cu e ta aceptando 
cu na Aruba tin problemanan so- 
cial, algu cu su minister a priminti 
di eradica tempo e tabata core 
campaña. Fraccion di MEP mes ta 
bisando cu Marisol Lopez-Tromp 
no a cumpli cu su promesanan, y 
a sigui e pasonan di su lider cu ta 
bisa cu campaña ta un cos y gober- 
nacion un otro. Esaki lo kiermen 
cu tin atrobe division grandi den 
MEP, atrobe lo tin problemanan 
entre cierto miembronan di MEP 
y Marisol? 

Declaracion di Magaly Brito cu politiconan ta drenta 
Parlamento cu bachi y shimis y ta lubida tur e dolor cu pueblo 
ta pasando aden pafor parse a pas pa cierto fraccion 


DURANTE e reunion entre 
SDA y Parlamento, vocero di 
e sindicatonan Magaly Brito 
a comenta riba e situacion di 
pobreza y e dolor di e clase 
trahador cu ta pasa den prob- 
lema tur luna pa por cubri nan 
gastonan. Inclusive a wordo 
bisa cu e politiconan ta drenta 
Parlamento cu bachi y shimis y 
ta lubida tur e dolor cu pueblo 
ta pasando aden pafor. Frac- 
cionnan di Parlamento a duna 
nan comentario riba e declara- 
cionnan aki. 

Monica Kock di fraccion di MPA 
a bisa cu e e dolor ey e tabata 
wak’e den su oficina caba y cu el 
a drenta y sigui den politica dor 
di e situacion di e hendenan aki 
na Aruba, situacion cu awor ta 
peor cu na 2005. E ta considera 
cu na e momentonan aki loke 
hendenan na Aruba ta purba 
haci na e momentonan aki ta 
sobrevivi. 


Rudy Lampe ta bisa cu si wak e 
ultimo cifranan di CBS unda ta 
papia di e capacidad basico cu 
un famia mester pa por biba dig- 
namente (famia di mama, tata y 
2 yiu) mester di 3.800 florin pa 
luna. Si tuma na cuenta cu nos 
salario minimo ta 1500 florin, 
kiermen cu mama y tata cu tin 
salario minimo conhuntamente 
no ta alcanza e capacidad aki. 
Ademas si tuma na cuenta cu 
60% di nos poblacion ta gana 
un salario minimo, e ora ey hopi 
famia ta biba den un situacion 
di pobreza. Fraccion di RED ta 
indica cu cifranan mes ta papia 
pa nan mes, promer cu 1986 
e poder di compra di e clase 
trahador, cu un salario minimo 
tabata alcanza 60% di e ca- 
nasta basico; na 2005 un salario 
minimo tabata representa 40% 
di e canasta basico y awor na 
2008 e ta menos cu 40%. Esey 
pa Lampe kiermen cu e clase 


trahador continuamente a bay 
atras. Unico conclusion cu e 
por saca ta cu e politiconan no 
a tuma na serio e situacion di e 
clase trahador y nan ta respon- 
sabel cu nos clase trahador a 
bay atras y den e sentido ey Sra. 
Brito tin tur razon di bisa cu e 
politico ora sinta den gobierno e 
ta lubida e clase trahador. 

Adi Thijsen di fraccion di MEP 
contrario na oposicon a bisa cu 
e no ta kere cu na Aruba tin po- 
breza, pero problemanan social. 
E ta bisa cu si tin hendenan di 
menos recurso cu ta limita y e ta 
bisa cu esaki ta debi na e efec- 
tonan di crisis mundial, pero no 
mester exagera tampoco. Se- 
gun e ta comenta partido MEP 
semper ta sali na vanguardia 
di esnan di menos recurso y e 
punto cardinal ta cu e sector 
priva a keda atras si compara 
e beneficionan cu nan ta haya 
cu loke ambtenaarnan ta haya. 


PARTICIPACION 


Cable TV Aruba ta informa cu en coneccion 
cu celebracion pa su empleadonan, 


nos oficina na Caya G.R Betico Croes 200 p 

lo sera pa 3 T or di atardi, 
diablema 19 di December 2000, 


Pa conviniencia di nos clienfenan. 
Nos ofitina lo ta habri: 
Diasabra 20 di December 
Di 8:00 am - 5:00 pm 


Cable TV 



Pa inas ififorimciiHi yama S83-0274 
of btshita www.ola.aw 



Pa loke ta e comentario specifico 
di Magaly Brito, esta cu e politi- 
conan ta drenta Parlamento cu 
bachi y shimis y ta lubida dolor 
di pueblo, Adi Thijsen a bisa cu e 
no ta considera e comentario ey 
uno bon, e no ta kere cu esey ta 
e forma pa bin den Parlamento y 
papia cu dirigentenan politico. 
E ta kere cu por ta critico cu otro 
pero mester respeta otro. 
Fraccion di AVP a acentua cu e 
partido cu ta den gobierno na e 
momentonan aki ta uno social 
democrata, pero Arthur Dowers 
ta kere cu ta trata di un grupo 
di persona asocial, pasobra ta 
trata di un grupo di persona cu 
na 2001 tempo cu a conoce e 
nivel di entrada mas halto den 
historia di Status Aparte, nan 
tabata bisa cu Aruba ta pesta 
di pobreza y despues ora nan a 
drenta gobierno a bisa cu nan 
no ta mira pobreza na Aruba. 
Relaciona cu e expresionnan 
di Magaly Brito, el a bisa cu tin 
hende cu a sinti esakinan como 
algo personal y a rabia tambe. 
Segun Dowers, e partido social 
democrata mester yuda esnan 
socialmente mas vulnerabel pa 
hibanan na un mihor nivel, y aki 
no ta mira cu esaki ta pasando 
y mas bien cu for di dia nan a 
sinta nan a lubida hasta nan 
ideologia y filosofia politico. 
Esnan di MEP mas bien ta pensa 
cu e unico grupo cu mester yu- 
danza ta esnan serca di nan y ta 
dunanan miyones y miyones. 


Pa Arthur Dowers esaki no tin di 
haber cu e bachi y e shimis, e tin 
di haber cu e curazon y mente 
di e hendenan aki cu hopi bes 
ta usa e dolor y pobreza di e 
hendenan pa yega un caminda 
y ora nan yega nan ta lubida. 
“Hopi di e parlamentarionan 
di MEP na momento cu mi 
papia di pobreza di hendenan 
cu ta marginal, hendenan di 
menos recurso nan ta atacami 
sumamente pisa zundrandomi 
cu e cosnan ey no ta existi na 
Aruba. Por ta nan ta hincando 
nan cabez bou di e bachi, bou 
di e shimis, nan ta keda den 
nan camber of caminda cu nan 
ta biba scondi y no ta sali den 
sociedad y mira e dolor”, Arthur 
Dowers a duna di conoce. 


Sospechoso detené 
cu droga 

WILLEMSTAD - Diarazon ultimo alrededor di 3’or y 20 polis, 
durante un contról cu a wórdo teni na Noord Zapateer Kaya H, 
a controlá 5 persona en coneccion cu violacion di e ley di droga 
y di arma. 

Serca e hómber A.H.M. a bin topa cu un saco di plastick cu 18 saco 
chiquito cu contenido di un yerba parecido na marihuana. 

Pa medio di esaki M. a keda deteni como sospechoso di violacion 
di ley di droga prohibi. 

E droganan a wórdo tuma den beslag y e investigacion ta sigui. 

Awendia no laga nada di balor den auto, pasobra tin demasiado ladron ta cana rond 



UN chofer a para su auto dilanti Cirkle K y a baha pa cumpra solamente un carchi telefon, pero a 
laga cartera riba asiento. Ora el a bolbe cartera y papelnan di auto a disparce. Eynan mes a start un 
pelea, mientras esnan cu a coy e cartera a move. 



*• • + *** 


e Aña aki cu campaña di 

* * * " ★ ATCO-ECOTECH 


Embeyece bo hogarpae ñn diaña akiygana: 
#7 premio: 'T''. #2premio: 

AFL. 5.000,- AFL. 1.000,- 

na cualkier producto of pa participa den bo grupo 

servicio di ATCO y Ecotech preferi den Carnaval 55 


Ricibiuncouponcucada 
compradiAFL100,-na jÇC 
cualkierservicio/producto 
diATCO ofEcotechydeposité 
den e tombola na un dinos oficinanan. 


Tin condicionnan aplicabel* 


Ganadornan ta wordo anuncia 5 di januari 2009 

*Participantenan mester ta "walk-in clients" ofclientenan 0 

. residencial pagando efectivo. ^ 

Pa mas informacion pasa na un di nos oñcinanan na Shaba, 

Sabana Blanco, San Nicolas ofyama na Tel: 582 -4684 info@atco.aw 


Dakota - Sabana Blanco #2 Shaba #78 Theaterstraat #20 
Fax: 582-5971 Fax: 587-4893 Fax: 582-8122 


f p 582 4684 




Kibra dak pa horta 
un carton di cigaria 



TESTIGO a mira un conocido di polis kibra dak, pasa den oficina 
di un supermercado pa horta cigaria. E choler hunto cu un otro 
conocido di polis a kibra drenta Kong Hing Supermarket den Ha- 
venstraat unicamente pa horta 1 carton di cigaria. Tur esaki ta so- 
sode keto bay den nos centro di Oranjestad, unda e anti-socialnan 
aki ta cabando cu nos isla. 

Doño a reconoce su shooter cu e.o. Kakalaka 


Blanco a horta y bende 



ALGUN dia atrás, doño di e 
scooter aki, a ser agredi den 
Tarabana pa Kakalaka Blan- 
co, un conocido recedivista 
y a bay cu su scooter. De- 
nuncia a ser haci, pero e no 
a mira e scooter mas. E doño 
tabata haci algun trabao na 
Tanki Leendert, ora el a re- 
conoce su scooter, maneha 
pa otro persona. El a kita e 
yabi for di e doño nobo y 
polis a ser yama. E doño a 
duna cu luho di detaye di e 
problemanan cu e scooter 
tin, indicando cu e t’e doño. 
E persona aki, a bisa cu el a 
cumpra e scooter aki for di 
otro persona y no tabata sa 
cu e ta horta. Awe el a perde 
su placa y scooter. 



Please drink responsibly 


Muher burachi haya ta keiro 
den area di choller 




POLIS a duna rijverbod na un muher, kende tabata “hang around” 
den area di chollernan. Polis a kita su yabi auto. E muher aki 
tabata cu un auto sin number y e tabata burachi. Haciendo tog 
un gesto di bon Samaritano, polis a laga otro hende core e auto 
y nan compañ’e nan te na cas, pero un rato despues e muher aki 
a bolbe den area di chollernan. Por ta e kier experiencia kico ta 


cholmento. 



Ta temporada di Pasco y Fin di Aña! 

Bright Bakery na Piedra Plat ta introduci su bolo sin 
sucu den 
e sabornan: 

*Vanilla/Raspberry 

*Chuculati 

Un dushi alternativa pa personanan diabetico of 
personanan cu kier come mas saludable y mantene 
nan condicion. 

Pasa libremente na Bright Bakery Piedra Plat y haci 
bo 

pedido pa e temporada di fiesta. 

Combersando cu prensa 

Mirando bek riba 20 aña di Universidad di Aruba 


AYERA mainta, Rector di Universidad di Aruba, 
drs. Lidia Emerencia a organisa manera un comb- 
ersacion cu prensa, unda el a elabora riba e 20 
añanan di existencia di UA. E no tabata un confer- 
encia di prensa, pero un combersacion habri. 
Drs. Lidia Emerencia a prepara algun punto, cu el 
a repasa cu prensa presente. Por bisa cu Univer- 
sidad di Aruba a pasa den un desaroyo planifica. 
Y na di dos lugar UA a crece ampliamente riba 
diferente manera. 

Tambe UA a conoce expansion di servicio, e.o. 
riba tereno di enseñanza, pero tambe riba tereno 
di investigacion, pero tambe a enfoca riba meho- 
racion di calidad. 

Di acuerdo cu drs. Lidia Emerencia, Uni- 
versidad di Aruba no ta traha ad hoc, pero 
planifica y cu vision riba su responsabilidad 
y tarea. Asina p.e. nan a traha riba e Plan 
Strategico 2003-2005, despues e Plan Stra- 
tegico 2004-2014, cu directiva a pidi e Rector 
pa up-date esun prome. 

Un plan di maneho hopi importante cu ta 
duna UA structura y guia, t’e documento di 
maneho: Cuido di Calidad (Kwaliteitzorg), 



cu a ser traha algun aña pasa. 


Algun punto di desaroyo ta cu Universidad a crece 
ampliamente, riba diferente manera: E.o. a ex- 
pande su servicio: a traha riba mehoracion di 
calidad y pa por cumpli cu e dos prome pun- 
tonan aki, segun e Rector, mester a expande 
y mehora nan condicionnan. AWEMainta lo 
bin den proximo dianan, riba e combersacion 
interesante aki cu e.o. AWEMainta tabatin cu 
e Rector, drs. Lidia Emerencia. 



Hiep Hiep Hoeraaa,hos ta canta pa e Rey clukito di cas 
Joprick Peterson ca diadominpo 21 di december ta campli 2 
aiia.E ta haaja aa avioa jena di heudicioa diDios Tata 
Poderoso, boshi track ca amor, saachipj braza di sa mami 
Lj papi, bisabaetoaaa Piet tj Chepa, di mamaprandi Titap 
Vader, di Abtj, Gayoy Archi Boy. 

Un ojaretiajen jen di amor ij bendicion di sa Tia tj 
Datchijar tia tj tio tj como tambe di tar primo, prima jj sa 
amicjaitonan. 



For all your holiday shopping 
Affordable quality furniture, accessories, 
gift itcms and irtucli rnore at von r trendy store. 







www.teakhousearuba.com L G . Smith Blvd 124 open Mon - Fri 9.00 - 6.00 & SaL 10.00 


-5. 

Debi na velocidad halto, no por a 
brake na tempo y a causa accidente 




UN dama chofer a core cu velocidad hopi halto y no a logra para na tempo y asina a dal tras di un 
bus. E dama chofer a resulta herida y mester a pidi ambulance pa bini n’e sitio pa hiba e dama hos- 
pital pa tratamento. 


® AHCO m CCAIRIIBI H.¥. 

Scholtcgaiweg Oost 205 - P.O. Box 3785 
Curaçao, Netherlands Antilles 
e-mai I: management@bancodicaribe.com 

Telephone: (599-9) 432-3000 TelexNo.: I266BACARNA 
Telcfax : (599-9) 461-5220 S.W.I.F.T.: BDCC ANCU 


IMPORTANT ANNOUNCEMENT 


BANCODICARIBE N.V. 


Banco di Caribe N.V. a leading provider of wide ranging commercial 
banking services in Aruba since 1983, is pleased to announce, effective January 
1,2008, the conversion of its branch office in Aruba into: 


BANCO DICARIBE (ARUBA) N.V. 

This conversion further enhances our ability to continue our longstanding 
commitmcnt and dedicated services to the economic growth and wellbeing of our 
Aruban island community. 

This publication has been authorizcd and approved by the Central Bank of Aruba and the Bank of the 
Netherlands Antilles on October 31,2008 and December 27,2007, respectively. 



Mudamento di waf di container pa 
Barcadera lo trece un limitacion 

E ta hopi chikito 

EDWIN Roos, presidente di Camara di Comercio tabata presente 
den e reunion na ATIA tocante e proyecto di waf cu gobierno kier 
bin cune cueste loke cueste. E1 a bisa cu a keda agradablemente 
sorprendi pa e cantidad di hende cu a asisti na e reunion, a pesar 
cu ta un dia promer a manda e invitacion. 

Durante e reunion a duna un presentacion caminda a presenta tur 
e puntonan di e proyecto aki y kico ta e preguntanan cu nan tin y 
dicon nan ta preocupa pa loke a lesa y por a deduci di tur e stuknan 
cu nan a studia. Loke e diferente instancianan kier ta transparencia, 
e mesun transparencia cu gobierno ta exigi na p.e. Elmar. 

Segun Roos no ta trata solamente di e mudamento di waf di con- 
tainer sino di henter e proyecto of proyectonan cu tin pa cu e waf. E 
ta indica cu a gasta placa riba rapportnan y ta puntra dicon no por 
haya contesta y dicon tanto urgencia awor di parti di gobierno. 
Pa loke ta e mudamento di waf di container pa Barcadera, Edwin 
Roos ta bisa cu esaki lo trece un limitacion, pasobra e ta un waf 
chikito. Dus si kier pretende di desaroya Aruba como un tipo di hub 
of doorvoerhaven, Barcadera no ta e lugar adecuado. Si gobierno 
ta bisa cu Oranjestad no ta un opcion, e otro opcion lo ta e actual 
waf di Valero, pero esey aworaki ta ocupa y no ta un opcion na e 
momentonan aki. 

Edwin Roos ta bisa cu tin diferente opcion y mester dicidi pa nos 
mes como comunidad kico nos ta haya cu e bal y kico nos ta dis- 
puesto pa sacrifica pe. 


Marjorie Vermeer 

Aruba no mester 
di mas sino mihor 


MARJORIE Vermeer, comerci- 
ante tabata presente durante e 
presentacion na ATIA tocante e 
proyecto di waf, cual mayoria di 
esnan presente tin su dudanan 
riba dje. 

E1 a indica despues di e pre- 
sentacion cu e proyecto en si, 
esta pa embeyece waf ta un 
bon idea, pero ta puntra ta 
ken lo bay cargue ya cu nos 
tur sa cu gobierno no ta den 
un situacion pa por paga algo 
asina. Si pa paga e mudamento 
di waf mester bay traha mas 
mall y mas hotel, e ta puntra 
ta pa ken y pakico. Igualmente 
un di su preguntanan ta si nos 
mester di mas hotel y stranhero 
pa bin traha na Aruba, si no ta 
suficiente y cuanto mas ta di 
mas pa nos pober isla. 

Banda di esaki Marjorie Ver- 
meer ta mustra cu como co- 
merciante por mira cu tin un 
Mar Azul cu ta completamente 
bashi, cu ta bira manera un 


sorto di ghost mall pasobra tin 
masha hopi mall na Aruba cu 
ta bashi y dor di esey e ta pun- 
tra ta cuanto tienda mas nos 
mester tin. 

Como miembro di ATIA e ta in- 
dica cu nan como comerciante 
no kier wak mas, loke nan kier 
ta wak mihor. Aki e ta bisa cu su 
gobierno tin placa pa embeyece, 
dicon e no ta embeyece Caya 
Grandi y ora cosnan bira mihor 
e ora bin cu e mudamento di e 
waf di container. 

Un preocupacion grandi cu 
Marjorie Vermeer tin pa cu e 
mudamento di waf di container 
ta nos medio ambiente, pasobra 
ya caba maneho cu tin na Aruba 
no ta uno cu ta tene cuenta cu 
nos floray fauna. E ta considera 
cu si nos kier sigui trese turista 
Aruba cu ta bishita nos isla pa e 
aire puro, e naturaleza di Aruba 
e ora e ta considera cu loke ta 
haciendo ta algo raro, y si sigui 
asina nan lo bay otro isla. 

Sospechoso 
detené cu droga 

WILLEMSTAD - Diarazon ultimo alrededor di 3’or y 20 polis, 
durante un contról cu a wórdo teni na Noord Zapateer Kaya H, a 
controlá 5 persona en coneccion cu violacion di e ley di droga y 
di arma. 

Serca e hómber A.H.M. a bin topa cu un saco di plastick cu 18 saco 
chiquito cu contenido di un yerba parecido na marihuana. 

Pa medio di esaki M. a keda deteni como sospechoso di violacion 
di ley di droga prohibi. 

E droganan a wórdo tuma den beslag y e investigacion ta sigui. 



17 di november 2.008 te cu 31 dijanuari 2 009. Mas informacion? Yama 5873300 

Aruba Trading Company 

DA Drogist • NAPA Autoparts • Wulfsen&Wulfsen 
Aldo Travel • Video One • Valero Boulevard 
Valero Essoville • Valero Ponton • Valero Sta. Cruz 


m loviiV it 


“ Cumpra na partnersnan di Fun Miles 
participante, swipe bo carchi di Fun Miles y 
ricibi FunStones! Habri bo FunStone di biaha 
y bo tin chens di gana un premio instantaneo. 

No lubida di hunga e wega di domino di 
FunStones: colecta 10 FunStones, pega 
esakinan riba e carton di wega y participa 
na e rifa pa gana un di e 10 premionan di 

100.000 Fun Miles! 

Check www.funmiles.net pa reglanan 
di participacion y condicionnan 
di e campaña. 


BANK 


George ta puntra: 

Acaso RST di caso Demei a méldu e bóm na WTC? 


WILLEMSTAD - “E solo hecho 
cu autoridadnan no a evacuá 
henterWTC, camindasupuesta- 
mente tabatin peliger di bóm, ta 
haci henter e cuenta di ‘bom 
melding’ uno hopi cuestionabel 
y sospechoso. 

Mi kier tende e autoridadnan 
conserni bin splica pueblo cu un 
cara seco, cu bérdad no tabatin 
planea caba pa bay e Base Mili- 
tar Parera y splica tambe dicon 
no a evacua henter WTC!”, di 
acuerdo cu miembro di Conse- 


ho Insular y alabes lider politico 
di DP, sr. Norbert George. 

George ta declará cu e totalidad 
y e splicacion di autoridadnan 
di e loke a sosodé na WTC, falta 
asina tanto credibilidad, cu 
autoridadnan tin cu bin splica 
pueblo un bes mas con henter 
e asunto aki a bay. 

Por ultimo George a indicá cu 
e suseso na WTC encuanto e 
‘bom melding’ ta pone pensa 
riba e caso caminda RST den 


caso di sr. Benny Demei a usa 
un "bom melding" pa hustificá 
nan drenta den BC pa confiscá 
documento y prueba. 

E1 a puntra con pueblo por tin 
e siguranza cu no ta autori- 
dadnan mes a méldu e bóm na 
WTC, p’asina por a muda tur 
dignatario p’e Base Militar na 
Parera segun ‘Plan B.’ Y si esaki 
no t’e caso, dicon no a evacuá 
henter WTC? Óf a caso lo demas 
hende den WTC nan bida no 
tin balor? 


Boto Miami Divers den emergencia a ser rescatá 


ORANJESTAD-WILLEM- 
STAD - Tabata den oranan di 
diarazon atardi cu dado mo- 
mento por a tende un peticion 
di auxilio a ser captá serca tur 
instancia cu tin di haci cu laman 
na Aruba. 

T’asina cu e boto Miami Divers 
cu a sali for di Nanki Country 
Club cu 3 persona a bordo a 
cuminsa haci awa y nan tabata 
solicita asistencia. 

E boto aki tabata bayendo Cor- 
sow y na momento cu nan 
tabata na como 27 miya oost di 


Aruba nan a transmiti un May- 
Day solicitando yudansa. 

Di banda di Aruba, Aruba Ports 
Authority y tambe equiponan di 
rescate a notifica e instancianan 
mas halto di Corsow y Aruba, 
pa wak con por rescata e hen- 
denan aki. 

Valero inmediatamente a saca 
un di su tugboatnan p’e direc- 
cion indicá, mientras cu un 
avion di Guardacosta a sobre- 
bula e barco aki. 


Na mitar caminda tugboat di 
KTK a tuma e boto over y a trece 
e tripulantenan sano y salvo 
Corsow diarazon anochi loke 
a keda confirma p’e vocero di 
Guadacosta. 


Mamta 

fccntfJHsho 

Nos e-mail: 

noticia@awemainta.com 

Tel: 583-1400 
Fax: 583-1444 



£11JJU £ilil7Jil]ilJjJ}]iJ ill JJiJiJ JiJlajjJiJJJilJJ 



Diasabra lU di December 

di 8:00am pa 5:00pm 


Cable 



Pp nw jnformadvi yamn W3-02S74 
o f b i 3 H i t a www.cta.aw 

Veterana di ehercito ta para obra di muraya na Texas 


UN veterana di ehercito Mericano a 
tene un manifestacion dilanti un grupo 
di constructor di e muraya na frontera 
entre México y Merca den un accion cu 
a stop construccion di e obra pa algun 
ora, te ora e’la wordo aresta. 

Judy Ackerman, cu tin 55 aña y ta un di 
e casi 12 personanan cu a tene e protesta 
pacffico na E1 Paso, a wordo gebui pa 
guardianan di Departamento di Seguri- 
dad Publico despues di un discusion di 
varios ora riba e pregunta cual autoridad 
tin e reponsabilidad pa hibe di e lugar. 
Ackerman a wordo deteni pa drenta 
propiedad aheno sin permiso, ypae 
violacion menor di desobediencia na ley. 


Ed Hernández, un di e tres abogadonan 
cu a ofrece pa defende Ackerman, a bisa 
cu e sargento retira a wordo libera algun 
ora mas laat diaranson atardi, aunque e 
mester comparece den corte despues. 

E trabaonan na e muraya a sigui inmedi- 
atamente despues cu Ackerman a wordo 
hiba di e lugar. 

Prome cu su detencion, e muher - bisti 
cu un vest fluorecente y un helm di con- 
tratista - a papia amablemente cu e auto- 
ridadnan presente, mientras cu como 20 
trahador tabata cana rond of descansa 
riba ekiponan pisa, of tabata saca foto 
di Ackerman cu nan celular. 

“Nan tin un trabao pa haci, pero awe nan 


lo tin cu tuma un descanso”, Ackerman, 
cu a traha 26 aña pa ehercito, a bisa. 
Ackerman a tene su protesta riba un 
dam band’i un canal cerca di e parke 
Rio Bosque Wetlands di El Paso di como 
149,74 hectarea. 

“Aki nos tin un parke asina bunita y e 
muraya ta cabando cune”, Ackerman 
a bisa, y a comenta cu nunca antes e’la 
yega di wordo deteni. “Esaki ta bida, e 
riu ta bida. Pero e muraya no ta bida, e 
muraya ta morto”. 

E muraya, cu ta wordo traha pa evita 
entrada di terorista, personanan indocu- 
menta y droga den teritorio Mericano, 
ya tin 804 kilometer construi, segun 


informacion oficial. 



Almuerzo di Bush, Obama y 
ex presidentenan 


BUSCANDO un traspaso di 
poder mas suave posibel, otro 
luna presidente George W. 
Bush lo ta anfitrion di un alm- 
uerzo cu e presidente elegi Ba- 
rack Obama y tur e ex manda- 
tarionan di e pais cu ta na bida. 
Asina Cas Blanco a anuncia. 

E ex presidentenan Jimmy 
Carter, Bill Clinton y George 
H. W. Bush, tata di e actual 
mandatario, lo asisti na e alm- 
uerzo dia 7 di januari, hunto 
cu Obama. 

Bush a tuma como prioridad 
pa duna cualkier asistencia cu 
Obama y su ekipo mester mien- 
tras nan ta prepara pa asumi 


presidencia dia 20 di januari. 
Na medida cu su presidencia 
ta yegando na un fin, y esun di 
Obama ta emergiendo, Bush ta 
mira como parti di su herencia, 
pa haci cu e traspaso di poder 
ta efectivo y amabel. 
Recientemente, por ehempel, e 
hefe di personal di Cas Blanco, 
Joshua Bolten, a organisa un 
acontecimento similar cu tur 
e ex hefenan di personal pa 
ofrece asesoria y camaraderfa 
na e hefe di personal designa pa 
Obama, Rahm Emanuel. 

E secretaria di prensa di Cas 
Blanco, Dana Perino, a bisa cu 
Bush kier a invita Obama na 



drpd George H.W. Bush (tata), George W Bush, Bill Clinton y 
J immy Carter 



Barack Obama 


un almuerzo, pa e reuni cu e ex 
presidentenan. 

Perino a bisa cu e reunion lo ta 
un oportunidad pa nan papia 
riba e bida den e cas presiden- 
cial, riba politica y asuntonan 
nacional y internacional. 

“E hombernan aki ta com- 
parti un experiencia cu ningun 
hende por imagina”, Perino a 
agrega. 

E ocasion mas recien cu Bush, 
Carter, Clinton y George H. W. 
Bush tabata hunto tabata na 
januari 2007, pa asisti na e ser- 
vicio funebre di ex presidente 
Gerald Ford na Washington. 


Foto riba tas di compra 
ta trece recompensa pa 
Carla Bruni 



UN tribunal Francés diahuebs a condena e empresa Frances, Pardon, 
pa paga 40.000 euro na daño y perhuicio na señora di presidente 
Nicolas Sarkozy, Carla Bruni-Sarkozy, pa distribui un tas di compra 
cu un reproduccion di un foto di Bruni sunu. 

E huez di e tribunal di Saint Denis di Reunión (un teritorio Frances den 
océano Indico) a ordena “e prohibicion pa distribui e tas directa- of 
indirectamente” y a bisa cu e empresa Pardon a compromete su mes 
“pa stop e distribucion y destrui” e tasnan en cuestion. 

Na principio di december, Pardon a produci 10.000 tas di compra 
reproduciendo un foto di Carla Bruni di 1993 caminda e ta aparece 
sunu, y cu a wordo realisa den cuadro di un campaña contra aids. E 
imagen tabata acompaña pa un texto saliendo di boca di señora di 
e presidente Frances cu ta bisa: “Mi novio mester a cumpra Pardon 
pami”.Carla Bruni a presenta un demanda pa violacion di derecho 
di imagen y a exigi 125.000 euro pa daño y perhuicio, pa perhuicio 
moral y patrimonial.Ademas, e empresa mester paga 3.000 euro na 
señora di e presidente Frances pa gastonan di corte. 

E recompensa logra pa Carla Bruni lo bira donacion na asociacionnan 
caritativo.Na februari, e señora di Nicolas Sarkozy a haya 60.000 euro 
di e compania aereo Ryanair pa un foto di e pareha distribui den un 
anuncio di e empresa.E empresa Pardon, specialista den articulonan 
di beach, ya tabata meti den algun escandalo den pasado, particular- 
mente pa a bende tanga cu e imagen di la Virgen Maria. 

Blagojevich por sigui 
como gobernador 



CHICAGO - Corte Supremo di Illinois a rechasa e peticion di 
procuradora estatal Lisa Madigan pa descualifica Rod Blagojevich 
pa sigui den e funcion di gobernador. 

Fuentenan di e corte a indica cu e Corte a rechasa, sin duna comen- 
tario, e peticion cu Madigan a presenta diabierna siman pasa. 

E procuradora a haci e peticion pa retira Blagojevich di su cargo pa 
incapacidad pa goberna, basa riba un regla cu ta wordo aplica den 
caso cu e gobernador bira incapacita pa rasonnan di salud. 
Madigan a admiti e mesun diabierna cu su peticion di restriccion 
temporal, tabata inusual den e estado y cu e no tabata sigur con 
lihe e Corte lo actua. 

Den e documento cu e’la presenta, e procuradora a bisa cu “e 
naturaleza y e gravedad di e acusacionnan pendiente ta descuali- 
fica señor Blagojevich pa tuma decision eficaz of duna crftica riba 
temanan sensibel”. 

Mientras tanto, e presidente elegi, Barack Obama, a compromete 
su mes pa, otro siman, difundi e resultado di e investigacion cu 
e’la ordena su ekipo pa haci riba e contactonan cu tabata tin cu 
Blagojevich referente e designacion di su sucesor den Senado. 
Durante e conferencia di prensa den cual e’la anuncia e nombra- 
mento di e secretarionan di Interior y di Agricultura, Obama a 
lamenta di no por a duna informacion ainda na prensa, manera 
e’la priminti prome. 

Riba peticion di fiscalia e ta warda te dia 22 di december pa divulga 
e información, loke pe ta “poco frustrante”, segun e’la bisa. 


ELMAR 


N.V. ELMAR 

Wilhelminastraat 110 P.0. Box 202 
Oranjestad, Aruba 
Tel.: [2971 523 7100 - Fax (297) 582 8991 
Website: www.elmar.aw 
E-mail: info@elmar.aw 


PARTICIPACION 


Compania di electricidad N.V. ELMARta 
participa cu su oficinanan y 
departamentonan technico na Oranjestad, 
San Nicolas y Hato lo ta sera pa publico for di: 

DIARASON, 24 DECEMBER 2008.1.30 PM 

TE CU 4 Dl JANUARI 2009 

Nos ta desea e comunidad Arubano 

"Un Feliz Pasco y un Prospero Aña 2009." 

Obama ta designa tres regulador financiero 



Barack Obama cu Mary Schapiro, Gary Gensler y Daniel 
Tarullo 


CHICAGO - E presidente elegi 
Barack Obama a designa tres 
funcionario financiero cu un 
trayectoria largo di servicio 
publico pa enfrenta e proble- 
manan regulador den e merca- 
donan financiero y economia 
en general. 

E presidente elegi ayera a acusa 
e agencianan regulador di su 


pais di ta parcialmente culpabel 
di e estafa gigantesco presun- 
tamente cometi pa Bernard 
Madoff. 

Obama a critica e sistema regu- 
lador den un rueda di prensa 
den cual e’la nombra Mary 
Schapiro como e proximo presi- 
dente di e Comision di Valor di 
Merca (SEC), cu, e’la destaca, 


lo aporta “ideanan nobo y un 
espiritu nobo pa estafanan 
manera esun di Madoff no pasa 
atrobe”. 

Schapiro ya tabata un comisa- 
rio di e organismo aki den 
gobiernonan anterior, tanto 
republicano como democrata. 
E’la haci carera den tereno fi- 
nanciero bursatil y e ta conta cu 
e respaldo den e nivelnan mas 
halto di ambos partido. 
Actualmente e ta dirigi e Auto- 
ridad Regulador di e Industria 
Financiero, cu ta e mayor or- 
ganismo regulador no guber- 
namental di e ramo. 
Presidente Ronald Reagan a 
design’e como comisario di 
SEC. E’la worde confirma den 
e funcion pa presidente George 
H.W. Bush, y den forma interino 


pa Clinton. 

Obama tambe a nombra Gary 
Gensler cu lo dirigi e Comision 
di Contratacion di Materia 
Prima na Termino, y Daniel 
Tarullo cu lo ocupa un asiento 
den Reserva Federal (Banco 
Central). 

Gensler a traha den Departa- 
mento di Tesoro den gobierno 
di presidente Bill Clinton y na 
Capitolio como asesor di e ex 
senador democrata Paul Sar- 
banes. 

E Comision di Contratacion di 
Materia Prima na Termino ta 
un organismo independiente 
crea pa Congreso pa regula e 
transaccionnan di e ramo. 
Tarullo ta un profesor di derecho 
di Universidad di Georgetown 


cu ademas a traha pa Clinton, 
y ta encabeza e ekipo di tran- 
sición di Obama den Departa- 
mento di Tesoro. E lo cubri un 
vacatura den Reserva Federal 
na Washington. 

E seleccion di Tarullo - cu 
mester wordo confirma pa 
Senado - lo permiti Obama pa 
impone su ‘style’ den Reserva 
Federal. Tur e miembronan di 
e organismo, incluyendo su 
presidente Ben Bernanke, a 
wordo designa pa presidente 
George W. Bush. 

Tarullo lo ocupa un di e dos va- 
caturanan den e hunta di siete 
miembro. Un di tres asiento - 
actualmente ocupa pa e gober- 
nador di Fed, Randall Kroszner 
- lo bira vacante pronto. 


Merca ta investiga ausencia di supervision 

prolonga di Madoff 



Bernard Madoff, na man drechi, lo a falsifica documento pa 
sconde perdida 


E Comision di Valor y Cam- 
bio a bisa den un reproche 
sorprendente cu su regula- 
dornan, durante casi 10 aña, 
tabata incapaz di investiga e 
financiero Bernard L. Madoff 
cu awor ta wordo acusa di 
comete un di e fraudenan 
mas grave den historia di Wall 
Street. 

E presidente di e comision, 
Christopher Cox, diamars 
anochi a ordena un investiga- 
cion interno riba e omision y a 
presenta un critica duro riba e 
conducta di su inspectornan. 
E’la bisa cu e supervisornan 
nunca a tuma e molester pa 
promove un investigacion for- 
mal cu aprobacion di e comi- 
sion cu lo a convoca Madoff 
pa duna informacion vital. A 
cambio, e personal regulador 
a acepta e información cu 
Madoff y su empresa a entrega 
voluntariamente. 

E reguladornan di e comi- 
sion constantemente a wordo 
adverti, por lo menos desde 
1999, cu indicacionnan creibel 
y specifico di presunto deli- 


tonan financiero di Madoff, 
e presidente di e organismo, 
conoci como SEC, a bisa. 

E consecuencianan di e fraude 
di como 50.000 miyon dolar 
atribui na Madoff a trascende 
den mundo cu presunto per- 
didanan den un cantidad 
creciente di fundacionnan 
caritativo prestigioso, ban- 
conan internacional grandi 
y inversionistanan individ- 
ual. Madoff a wordo deteni 
diahuebs ultimo y despues a 
wordo laga den libertad pa 
medio di un pago di fianza di 
10 miyon dolar. 

E crftica di e presidente di 
SEC riba su propio agencia ta 
un mas di e casonan den cual 
reguladornan federal no a 
pone atencion na e señalnan 
di alarma di posibel fraude. 

E calidad di e supervision cu e 
comision tabata tin riba e enti- 
dadnan finciero di Wallstreet 
a lanta criticanan grave. Un 
informe di e inspector gen- 
eral di SEC a determina cu e 
vigilancia di e agencia riba 
e cinco empresanan mas im- 


portante di Wall Street, entre 
cual tin Bear Stearns, tabata 
insuficiente. 

E presunto fraude gigantesco 
a afecta tur sorto di empresa 
y inversionista, desde e ban- 
conan mas famoso y cor- 
poracionnan grandi te na 
organizacionnan no lucrativo 
y desde celebridadnan te na e 
pensionado mas humilde. 
Entre e institucionnan ban- 
cario mas grandi cu a entrega 
inversionnan na Madoff tin 
HSBC Holdings PLC, di Gran 
Bretania, Royal Bank di Es- 
cocia, e grupo Santander di 
Spaña, BNP Paribas di Fran- 
cia y Nomura Holdings di 
Hapon. 

E presidente di SEC a bisa cu 
Madoff tabata tin varios buki 
di contabilidad y documen- 
tonan falso, ademas di cu 
e’la duna informacion falso 
relaciona cu su actividadnan 
di asesoria na inversionista y 
reguladornan. 

Cox tambe a ordena pa re- 
tira di e actual investigacion, 


cualkier funcionario di SEC 
cu tabata tin contacto cu Ma- 
doff of cu un miembro di su 
famia. 

Stephen Harbeck, director 
general di e grupo sin meta 
di lucro, Securities Investor 
Protection Corporation, SIPC, 
a bisa cu den e escandalo 
Madoff tin varios set di buki 
cu e investigadornan ta anali- 
zando. 

Un set tabata hiba cuenta di 
e perdidanan di e empresa 


asesor di inversion Bernard L. 
Madoff Investment Securities 
LLC, mientras cu e otro ta- 
bata inclui e cifranan cu tabata 
duna e inversionistanan. 

“Ta obvio cu e documentonan 
cu e clientenan ta haya no ta 
refleha e realidad di e em- 
presa”, segun Harbeck, cu su 
organizacion ta colabora den e 
supervision di e likidacion di e 
firma sospechoso di fraude. Te 
awor “solamente nos a rasca e 
top di e ijsberg”, e’la laga sa. 

Experto antisecuestro di Merca a bay voluntariamente 

cu su secuestradornan 


UN experto antisecuestro Meri- 
cano, secuestra den e parti nort 
di Mexico, a bay voluntariamente 
cu su secuestradornan y te awor 


ningun rescate a wordo exigi, au- 
toridadnan estatal a laga sa. 

E procurador di e estado Coa- 
huila, Jesus Torres, a bisa cu e ex- 


perto Félix Batista aparentemente 
a tuma despedida di algun conoci 
den un reataurant, a entrega nan 
algun articulo personal y a pidi 


nan pa yama algun socio den caso 
cu algo pase prome cu e sali di e 
restaurant. Un que otro a tuma 
lugar dia 10 di december. Desde 


e dia ey no a tende nada mas di 
dje. Aparentemente Batista a 
hinca su mes den un secuestro di 
cierto peliger. 

“E’la yega na nos mesa, entrega 
algun articulo personal, y a bisa 
‘nan ta bai trece un respondi 
pami’”, Torres a bisa. “E’la entrega 
algun tarheta y ta bisa ‘si algo 
pasami, yama e numbernan aki’”, 
e’la agrega. 

Torres a bisa cu no tabata tin 
indicacion cu Batista - cu tabata 
na Saltillo, Coahuila, pa duna 
conferencia na empresarionan 
riba con pa evita un secuestro - lo 
tabata representa ningun victima 
di secuestro den e ciudad. 

Pero un conoci local di Batista 
- José Pilar Valdez, propietario 
di un compama di seguridad - a 
wordo secuestra un dia prome, y 
a wordo libera algun ora despues 
cu nan a hiba Batista, segun José 
Martmez, hefe di operacion di e 
empresa di Pilar. 

E personanan den e restaurant 
a bisa Max Morales, negociador 
mexicano di secuestro, cu Batista 
aparentemente a haya un yamada 
di Pilar, pidiendo pa e top’e pafo 
di e local. 

Na e momento ey Batista a sali 
di e restaurant y a wordo hiba pa 
algun homber den un vehiculo 
sin number. Pilar a wordo libera 
algun ora despues, golpea di tal 
manera cu e no por a papia cu 
periodistanan riba e caso, segun 
Martmez. E procurador estatal 
a bisa cu tin un total silencio di e 
personanan desconoci cu a hiba 
Batista. E’la mustra cu “e concepto 
di secuestro por ta un hipotesis; 
pero tin muestra cla cu e’la subi e 
vehiculo voluntariamente”. 
Torres a señala cu “no tin ningun 
peticion, ningun contacto cu fa- 
miliar, ni cu su socionan... tin un 
silencio total”. 

Batista ta traha como consehero 
pa e firma di seguridad ASI Global 
LLC, cu sede na Houston, Texas, 
cu riba nan website ta señala cu e 
experto a resolve casi 100 secue- 
stro satisfactoriamente. 

E presidente di ASI Global, Char- 
lie LeBlanc, a bisa den curso di 
e siman aki cu Batista tabata na 
Mexico pa asuntonan personal y 
no pa e compania. 


Checklist Pa Criadero Di DENGUE 

Dengue ta un malesa transmiti pa e sangura Aedes aegypti. No tin vacuna ni remedi pa 
Dengue, pero hunto nos por preveni e malesa aki. Con? Elimina tur lugar caminda cu e 
sangura por broei. Akibou tin un checklist cu por yuda bo persona elimina criadero. 


Check tur dia: 


Bari cu awa 

Tap'e cu sefta of paña 

Taira 

No lag'e tira benta rond di cas. 
Bent'e na dump of tap'e 

Bari di sushi 

E bom di e bari mester ta 
bora pa awa no para aden. 

Regenbak of baki di awa 

Pone pisca den regenbak of 
e baki cu awa pa nan come 
larva y pupa di sangura 

Baki cu awa di bestia 
di cas (cacho, pushi, 
parha etc.) 

Laba e baki bon y frega e 
rand di paden pa destrui e 
webonan di sangura 

Bleki y boter 

No benta bleki y boter afo. 
Benta nan den bari di sushi 
of warda nan caminda awa no 
por drenta aden. 

A rtefactonan cu no 
ta den uso 

Tapa nan. Asina ta evita 
pa nan yena cu awa di yobida 


Check 

SI/N0 


□ 


Criadero 

SI/N0 


m m 


m m 


m □ 


m □ 


m □ 


m □ 


n 


Check cada 2 dia 
(un dia si, un dia no): 

Scoter di pochi di mata 

Basha e awa den dje afo. Haci 
e rand limpi cu spons of paña . 


Vaas 

Cambia awa di vaas. Haci e 
vaas bon limpi, specialmente 
na rand caminda e awa a para. 
Laba stengel y reis di e 
Mata/f lor cu tawata den e 
Vaas 

Check çada siman: 

Baki di awa bou di 
frigidair 

Haci e baki limpi 2 biaha pa 
siman 


Check cada luna 

Pos di WC (tanki septico) 

-Basha kerosin den pos 
-Usa tapa di schroef (PVC) 

-Tapa e tubo di escape cu 
sefta 

- N o laga pomp permanente 
den pos 

Cuanto criadero bo a 
haya na total? 

Bo a elimina tur 
criadero? 


Check 

SI/N0 

m 


□ 


Criadero 

SI/N0 


□ 


□ 


□ 


□ 


m m 


Sl / N0 


tur criadero !!! 

Departamento di Salud Publico Aruba 

Aruba uni... pa bira Dengue free 

Stichting Grace Bareño 
cu masha bunita gesto 




NABright BakerynaPiedraPlat special na Disjonrick Jacobs pa 
a ser haci entrega di un walker yud’e siña cana. Disjonrick tin 


4 aña y ta bay Imelda Kleuter 
School. 

Disjonrick tin un enfermedad 
cu yama Cerebral Palsy, e en- 
fermedad aki ta haci cu cierto 
señal di Disjonrick su celebro no 
ta wordo manda pa su pianan 

Nos ta spera cu awor cu ayudo 
di e walker special y alabez di fi- 
sioterapia, Disjonrick Jacobs lo 
por cana mas pronto posibel. 

E walker special a ser entrega 
na Disjonrick den compaña 
pa su mayornan, wela y tanta 
door di sra. Glenda Bareño, 
den nomber di Stichting Grace 
Bareño cu ta desea Disjonrick 
Jacobs tur cos bon. 


E pakete di loonbelasting 2009 a sali 

E doño di trabou cu tin dos 
of mas empresa propio lo 
ricibi solamente un pakete 

SERVICIO di Impuesto ta informa tur cliente-doño di trabao, 
cu e siman aki e paketenan di loonbelasting 2009 a bai post. 
Cada doño di trabou lo ricibi esun di dje den e dianan venidero. 
E pakete ta consisti di tur formularionan y informacion necesa- 
rio encuanto e cobramento di loonbelasting y prima di AOV/ 
AWW y AZV pa aña 2009. 

Pues e doño di trabou ta ricibi entre otro e formularionan di 
declaracion, e aclaracion necesario y e tarifa di prima di AOV/ 
AWW y AZV valido pa aña 2009. Pa e tarifa di loonbelasting 
bo por consulta e website www.siad.aw. Alabes e doñonan di 
trabou ta ricibi e formularionan di aña 2008 cualnan mester 
wordo yena y entrega na su debido tempo. Ta trata aki di e 
lista colectivo 2008 di salario y esun di pago haci na tercera 
persona como tambe e listanan cu mester entrega na SVb y 
Departamento di Labor y Organisacion. 

Servicio di Impuesto ta conseha pa controla e pakete bon, 
principalmente si tin 12 formulario di declaracion y si cada 
un tin e imprenta di e periodo corecto (un formulario pa 
cada luna). Ta sumamente importante pa tur doño di trabou 
tin tur informacion pa asina durante aña 2009 e por retene e 
loonbelasting y e primanan di AOV/AWW y AZV di e emplea- 
donan corectamente. Mescos ta conta pa e declaracionnan y 
e pagonan durante aña 2009. 

Pa e doño di trabou cu tin dos of mas empresa propio (een- 
manszaak), esaki ta nifica cu e no lo ricibi un pakete di loon- 
belasting 2009 pa cada empresa, sino solamente un pakete cu 
ta conta pa tur su empresanan propio. Pues e doño di trabou 
cu tin dos of mas empresa propio lo haci declaracion di henter 
e personal di tur su empresanan hunto pa medio di un solo 
declaracion di loonbelasting, prima di AOV/AWW y AZV cual 
e ta entrega cada luna. Mescos ta conta pa e pago. Cada luna 
e doño di trabou lo paga un solo suma di loonbelasting/prima 
di AOV/AWW y prima di AZV di tur su empresanan hunto. 

Pa mas informacion por tuma contacto cu Servicio di Impuesto 
na tel. 522-7423 of pasa personalmente na e loket di informa- 
cion na oficina principal na Camacuri of e Oficina di Gobierno 
na San Nicolas. 


Aruba Pabien!! 

Culturalmente hopi bibo tabata aña 2008, segun UNOCA 


DRENTANDO e ultimo dianan 
di aña 2008, UNOCA ta tuma 
tempo un rato pa refleha. 
Repasando luna pa luna y ti- 
rando un bista riba e eventonan 
cultural cu a tuma lugar por 
constata mesora cu 2008 tabata 
un aña culturalmente super! 
Desde su inicio te final, difer- 
ente instancia, departamento, 
organisacion, artista, bolun- 
tario a ofrece Aruba (publico 
general y tambe scolnan) difer- 
ente actividad cultural manera 


presentacion, festival, conci- 
erto, tayern, fiestanan tradicio- 
nal, intercambio y exposicion. 
Tambe tabatin celebracionnan 
di lustro y reconocimento cu a 
celebra hopi bunita. 

Pa locual t’e proyecto y progra- 
manan cu UNOCA a financia por 
menciona e.o. investigacion, 
documentacion, exposicion, 
publicacion, material educa- 
tivo pa scol, festival, concierto, 
celebracion di lustro, obranan 


teatral, tayernan y sigur mester 
menciona apertura di Scol di 
Arte na San Nicolas. 

Asistencia y participacion cre- 
ciente di parti comunidad ta 
confirma, aprecio y sosten. 
Como organisacion mes UNO- 
CA por sigura cu a ricibi bon 
cooperacion for di Gobierno di 
Aruba, Gobierno di Hulanda, 
FDA, diferente departamento 
y persona. 

Un punto hopi crucial den 2008 
tabata tambe e invitacion ricibi 


for di Minister Plenipotenciario 
na Hulanda, Frido Croes cu a 
duna UNOCA oportunidad pa 
combersa cu un representante 
di Union Europeo, Fondonan 
Hulandes y Binnenlandse Zak- 
en na Hulanda. 

Sinceramente UNOCA tin hopi 
hende pa gradici pa nan cooper- 
acion, atenciony disponibilidad 
durante henter 2008. Aruba, 
2008 tabata fructifero! 

Como muestra di gradicimento 


p’e contribuicion positivo na 
desaroyo cultural di Aruba, 
portanan di oficina di UNOCA 
ta habri awe diabierna di 10 or 
di mainta te 4 or di atardi pa 
tur esnan cu ta desea di pasa un 
rato pa desea otro feliz dianan 
di fiesta. UNOCA lo ta sera pa 
publico desde 22 di december 
te cu 6 di januari 2009. 

Aruba, feliz dianan di fiesta y 
ban drenta 2009 sosteniendo 
otro positivamente y traha pa 
un Aruba limpi y bunita!!!!!!! 

Kiwanis cu donacion na Fundacion 


“Ban Uni Man pa Cria nos Muchanan”. 



KIWANIS Club of Aruba a 
hasi un donación na Funda- 
cion “Ban Uni man Pa Cria Nos 
Muchanan”. Den nomber di 
Kiwanis Club of Aruba sr. Jan 
Noordzij, chairman di e youth 
service committee a entrega un 
check na Sr. John Fun. Funda- 
cion “Ban Uni Man Pa Cria Nos 
Muchanan” ta un fundación cu 


tin como meta pa percura pa 
muchanan den necesidad haya 
nan desayuno ariba cada dia di 
school. Un desayuno ta consisti 
di un sándwich cu algo di bebe. 
Kiwanis ta un organisashon 
global di voluntarionan dedica 
na cambia e mundo pa via di un 
mucha y un comunidad cada bi- 
aha y tin como lema: sirbiendo 


e muchanan di mundo. Kiwanis 
Club of Aruba ta activo den 
e comunidad Arubano desde 
1965. Pa mas informashon 
di Kiwanis Club of Aruba y of 
su actividadnan por acudi na 
www.kiwanisaruba.org. Tambe 
por bishita e website di kiwanis 
Internacional na www.kiwanis. 
org. 


MERCANCIAN0B0 


SPECIAL PA PASCO & Fl N Dl ANA 



Avenida MiloJ.Croes 71 
Tel 5822303 
Habri Dialuna pa Diasabra 
Fordi 9am-6pm 



Falta algun dia so mas pa 

Radio Victoria su 
cena pa celebra 50 
aña di existencia 

DIASABRA, 27 di december 2008, lo tuma lugar na Renais- 
sance Convention Center e tan spera Cena di Gala di Radio 
Victoria pa recauda fondo, cuminzando pa 7:30 p.m. 

Radio Victoria ta hopi contento y agradecido di por celebra 
su di 50 aniversario e aña aki! Ta danki na Señor Dios, na su 
oyente-, sostenedornan y e pueblo di Aruba, cu e radioemi- 
sora Cristian aki tabatin e oportunidad pa e ultimo mei siglo 
di transmiti musica y programanan cu e meta pa desaroya un 
mihor comunidad. Y ta su deseo pa sigui contribui na bienestar 
di Aruba pa hopi aña mas! 

Radio Victoria ta un organizacion “not-for-profit”, es decir 
e no ta traha a base comercial pa ganashi. A1 contrario, su 
entrada principal ta bin di donacion y sosten di su oyentenan. 
Pesey p’e ultimo 10 y pico aña e emisora a bin ta organiza un 
Cena Anual pa recauda fondo, cu ta yuda cubri gastonan di 
transmision y asina garantiza su oyentenan un programacion 
continuo. 

Alabez e cena a bira algo tradicional cu e pueblo ta spera cu 
anticipacion, ya cu banda di un cena sabroso, semper tin un 
show di caliber halto y un dushi tempo di comunion. 

Y e biaha aki lo no ta diferente! 

E brindis musical diasabra 27 di december 2008 lo ta den 
man di Carlos Bislip & the Worship Team y Grupo Gaitero 
Fortalesa. Carlos Bislip, conocido musico profesional, lo pre- 
senta cu un grupo di hoben talentoso di diferente iglesia, cu 
ya a deleita publico varios bez e aña aki durante di diferente 
concierto di musica gospel. Y grupo Gaitero Fortalesa, bao 
guia di e musico renombra Doodle Sophia, ya no tin mester 
di mas introduccion. Hasta desde aña pasa a forma e grupo 
Fortalesa Infantil, kendenan tambe lo trece de lo mehor pa 
deleita esnan den Renaissance Convention Center. 

Ademas di e cena y musica, e dinamico conferencista inter- 
nacional Calvin Varlack, conoci di su programa radial “Nos 
Dos”, den cual e ta duna conseho pa un bida matrimonial 
dushi y excitante, lo trece un charla cortico, pero seguramente 
sumamente interesante, titula “Ban Celebra e Diferencianan 
di Género”. 

Pues cada un di esakinan ta motibo pa cual ningun hende por 
perde e anochi festivo aki di Radio Victoria, 93.1FM, “E voz 
di speranza”. Pesey Radio Victoria ta invita un y tur cordial- 
mente pa bin celebra cu nan diasabra, 27 di december 2008, 
durante di e cena di gala pa recauda fondo na Renaissance 
Convention Center! 

Kaarchi ta obtenible na Studio di Radio Victoria, telefon 
587-34-44, y (te cu dia 23 di december 2008) na Van Dorp 
na Dakota y Libreria Cristiana Ixoye, situa riba prome piso di 
Acrópolis Plaza banda di rotonde di Tanki Leendert. Pa mas 
información of pa kaarchi por yama tambe 594-8111. 

Lo bo no kier perde e celebracion memorable aki. Asina ta, no 
laga otro contabo. Bin abo mes y disfruta di e cena di gala di 
Radio Victoria, diasabra, 27 di december benidero! 

Sisi de Cuba reconoci cu e RBTT CEO Award 



drpd - Ewin Roos (RBTT Senior Manager IT & Central Services), Richard Dirksz 
(RBTT Manager Faclities Department), Sisi de Cuba (RBTT Branch Manager 
Noord Branch), Edna Farro (Presidente di RBTT Bank Aruba N.V.), Silvia Evertsz 
(RBTT Branch Manager San Nicolas Branch) y Mirjam Auwerda (RBTT Senior 
Manager Retail Banking). 


RECIENTEMENTE RBTT Bank a 
celebra e annuncio di ganadornan di 
e “RBTT CEO Awards for Performance 
Excellence”. E iniciativa aki ta forma 
parti di un programa di reconocimento 
di empleado di henter grupo di Royal 
Bank of Canada (RBC). Pa ser nomina 
ta considera calidanan manera balor, 
impacto y sostenibilidad di e contribu- 
cion di e empleado pa e crecemento y e 
imagen di e organisacion durante aña 
2007. Cada aña ta scohe 100 empleyado 
ehemplar for di un total di mas cu 75,000 
trahador rond mundo. 

Como tal Sr. Richard Dirksz, RBTT 
Manager Faclities Department a wordo 
reconoci pa su servicio excelente y a 
ricibi un trofeo y plakaat obsequia door 
di RBTT Caribe su CEO. Gerencia di 
RBTT Aruba ta felicita Sr. Dirksz cu e 
logro aki y ta encurashe pa sigi crece y 
duna un bon ehemple den dunamento 


di servicio. 

Sra. Sisi de Cuba, RBTT Branch Manager 
di Noord Branch a ricibi e bunita noticia 
cu su persona a wordo elehi como un di 
e 100 empleyado ehemplar y a wordo 
reconoci cu e “RBTT CEO Awards for 
Performance Excellence”. 

Sra. De Cuba a cuminsa traha na 1970 
como Assistent Incasso/Archief. Despues 
Sra. De Cuba a ocupa diferente puesto 
entre otro: Medewerker Kas, Medewerk- 
er Fiat, Hoofd Fiat, Supervisor Customer 
Representation, Department Manager 
Customer Representation y Branch Man- 
ager na San Nicolas y Noord. 

Como premio Sra. De Cuba a ricibi un 
viahe riba crucero, e asinan yama “RBC 
Performance Convention Cruise”, hunto 
cu tur e otro ganadornan for di grupo 
di RBC na januari 2009. Tambo Sra. De 
Cuba a ricibi un bunita certificado y un 


trofeo personalisa como recuerdo di e 
reconocimento aki. 

Gerencia di RBTT Bank Aruba N.V. ta 


felicita Sra. De Cuba y Sr. Dirksz cu e 
gran logronan aki y ta desea nan hopi 
exito den nan trajectoria bancario. 


Porfin un solucion pa molester di palomba 


JUAN Camilo Vazquez, naci na 
Colombia, y residencia pa mas 
o menos 10 aña aki na Aruba, 
a studia entomologist, cu ta un 
studio ariba insecto, na Univer- 
sidad Uni Llanos na Colombia y 
como hobby e’la haci Cetreria 
pero semper e tabata tin un 
relacion cu animal. 

Despeus cu e la yega y a mira 
e problema cu palomba den 
areanan domestico y comercial 
aki na Aruba, e’la cuminsa haci 
un investigacion, y a presenta 
e proyecto di Cetreria na Roy 
Mezas, Presidente di ARA, y a 
splica esaki un que otro y ARA 
mesora a haya esaki un bon idea 
y a apoya Sr Vazquez cu a dicidi 
e ora ey pa sigui un studio mas 
avansa na Gerona Spaña den e 
ramo di “Cetreria”. Na Spaña 
nan ta practica e arte aki den 
diferente compania, manera 
e.o companianan cu ta traha 
pasta, centronan commercial, 
aeropuerto, landfill, scol, y 
parke pa menciona algun. 

Ta bon pa menciona cu despues 
di a termina su estudio Juan 
Camilo Vazquez a regresa Aru- 


ba y a cuminsa cu e tramitenan 
cu Veterinaire dienst pa por 
trece 2 Harris Eagle Aruba cu 
lo tin cu bai haci e trabao di 
core cu e palomba nan for di 
riba dak. 

Harris Eagle ta un especie di 
parha cu ta ser usa den cetre- 
ria pa motibo cu nan ta masha 
inteligente y social y por ser 
usa den area nan caminda 
tin hende sin ningun peliger, 
tampoco nan ta un peliger pa 
otro parha na Aruba ya cu nan 
ta captura un solo palomba 
of tin biaha ningun of ta djis 
spanta e palomba nan. Ademas 
e Harris Eagle nan aki lo no 
biba los pero lo ta proteha pa 
nan doño. 

E parha nan aki no ta animalnan 
cu ta reproduci facilmente den 
captividad, y nan ta animalnan 
di un especie cu ta rekeri di un 
cierto ambiente pa por repro- 
duci y Aruba no tin esaki, pesey 
nan lo no ta ningun peliger pa 
otro parha na Aruba. 

Eco Fauna Control lo usa e 
Harris Eagle nan pa combati 
palomba, huntu cu otro sistema 


nan ecologico dependiendo di 
e area caminda tin molester di 
palomba. 

E trabao no ta consisti sola- 
mente di core e palomba nan, 
sino tambe di cambia e area 
caminda nan ta biba, manera 
p.e kita awa, cera e dak y evita 
cuminda. 

Hopi biaha nos mes ta culpabel 
pa cria e palomba nan aki, dor 
di tira cuminda y haci e area 
agradabel pa nan, loke ta causa 
cu nan ta depende di nos y ta 
bira despues un molester man- 
era nos tin aworaki. 

Eco Fauna Control bao maneho 
di Juan Camilo Vazquez ta 
dispuesto pa contesta cualkier 
pregunta y ta na disposicion na 
telefon 594 7486 of 583 7486 
of por bishita su web site www. 
ecofaunacontrol.com 
Juan Camilo Vazquez y su ekipo 
kier a gradici ARA y Roy Mezas 
en particular pa a dune e apoyo 
incondicional y ta spera di por 
sigi conta cu fundacion ARA, 
cu ta sali na vanguardia di nos 
bestianan y ta spera di por sigi 
conta cu nan apoyo. 

Durante nan cena anual di fin di aña 

Rouxana de Weever-Koolman eligi como Empleada 

di Aña na Aruba Bank 


E empleada di e Departamento 
di Recursonan Humano di Aru- 
ba Bank, Rouxana de Weever- 
Koolman a keda eligi como Em- 
pleada di Aña di Aruba Bank. 
Esaki a tuma lugar durante e 
Cena di Pasco organisa pa tur e 
empleadonan y nan famia. 

E tres empleadonan cu a ser 
nomina tabata Nathalie Kelly- 
Hoevertsz di Credit Admin- 
istration Department, Edna 
Rodriguez-Boekhoudt di Cor- 
porate Department y Rouxana 
de Weever-Koolman di De- 
partamento di Recursonan 
Humano. 

Gerencia y personal ta extende 
palabranan di felicitacion na 
Nathalie Kelly-Hoevertsz, Edna 
Rodriquez-Boekhoudt y na e 
empleado di Aña Rouxana de 
Weever-Koolman, pa nan tre- 
mendo labor. 

E ceremonia a cuminsa cu un 
coctail di entrada, combina cu 
sacamento di potret di Santa 
Claus cu e invitadonan. Di e 
forma aki, e empleadonan a 
topa cu otro den un ambiente 
festivo. 

Director General di Aruba Bank, 
sr. Edwin Tromp a hiba palabra 
repasando aña 2008 y na mes 
momento enfocando riba e 
retonan cu aña 2009 tin pa 
mundo henter y pa nos isla en 
particular. Na nomber di Ger- 
encia el gradici tur empleado 
pa nan bon trabao durante e 
aña aki y a desea un y tur Feliz 
Dianan di Fiesta. 

Loke cu mas a hala atencion 
tabata e grupo di canto, forma 
bao di e mesun empleadonan 
di Aruba Bank, cu a sa di en- 
tretene tur presente. Despues di 
e soculento cena, a sigui e parti 
di baile y entretenimento di e 
bandamusical OREO. 

Na final di e anochi a rifa un 
cantidad di premio bao di e 
empleadonan, pa di e forma 
aki gradici nan pa nan lealtad, 
trabao duro y dedicacion di 
henter aña. 




AT RENAISSANCE - ORANJESTAD 


PG -11 

SEVENPOUNDS 




NEW 


daily: 5:00 

7:30 

10:05 




matinee: 11:50 

2:25 

late show: 

12:30 


PG 31 

FOUR CHRISTMASES 



NEW 


daily: 4:15 

6:00 

7:50 

9:40 



matinee: 12:30 

2:20 

late show: 

11:30 


PG-H 

THESECRET LIFEOF BEES 





daily: 5:20 

7:40 

10:00 




matinee: 12:40 

3:00 

late show: 

12:20 


PG 31 

THE DAY THE EARTH STOOD STILL 




daily: 5:15 

7:35 

9:50 




matinee: 12:35 

2:55 

late show: 

12:15 


□C 

SEXDRIVE 






daily: 

8:05 

10:25 




matinee: 


late show: 

12:40 


rpGi 

BOLT 






daily: 4:10 

6:10 

8:20 

10:20 



matinee: 12:00 

2:10 

late show: 

12:25 


rpGi 

MADAGASCAR2 






daily: 4:05 

6:10 





matinee: 12:05 

2:05 

late show: 



_ 

AT PASEO HERENCIA 1 

J L 

PG-H 

SEVENPOUNDS 




NEW 


daily: 5.00 

7.35 

10.10 




matinee: 11.55 

2.30 

late show: 

12.40 


PG -11 

TWILIGHT 




NEW 


daily: 4.50 

7.20 

9.50 




matinee: 11.50 

2.20 

late show: 

12.20 


PG-H 

FOUR CHRISTMASES 



NEW 


daily: 4.25 

6.15 

8.05 

9.55 



matinee: 12.45 

2.35 

late show: 

11.45 


PG-H 

THE DAY THE EARTH STOOD STILL 




daily: 5:20 

7:40 

10:10 




matinee: 12:45 

3:05 

late show: 

12:25 


PG 

BOLT 






daily: 4:15 

6:20 

8:30 

10:30 



matinee: 12:05 

2:10 

late show: 

12:30 


m 

BODIES OF LIES 






daily: 


7:40 

10:00 



matinee: 


late show: 

12:35 


rpGi 

MADAGASCAR2 






daily: 3:50 

5:45 





matinee: 12:00 

1:55 

late show: 




DRIVE-IN December18 -December21 


Matinee: sat & sun | Late show: fri & sat 


fPGl NICK & NORAH'S INFINATE PLAYLIST 

Thursday: 8:00 Friday: 8:00 & 10:30 

PG-13 JAMES BOND: QUATUM OF SOLACE 

Saturday: 8:00 & 10:30 Sunday: 8:00 


T H E C I N 

www.thecinemas.aw 


VALIDTILL DEC23 

Experto di Comite Olimpico Mericano ta asisti CAO 
cu plan di mercadeo Bishita exitoso na nos isla 




E bishita tabata cortico y in- 
tensivo, pero si sumamente 
exitoso. Contacto cu represen- 
tantenan di Comite Olimpico 
Arubano y di e federacionnan 
deportivo, pero tambe algun 
comerciante importante di 
nos pais, a duna John Pierce, 
Director di Mercadeo di Comite 
Olimpico Mericano (USOC), un 
bon bista di e realidad den cua 
e mundo di deporte Arubano 
ta funciona. Cu e informacion 
aki John Pierce ta den un mi- 
hor posicion pa yuda COA, cu 


ta den proceso actualmente di 
traha un plan di mercadeo p’e 
organizacion. 

E plan di mercadeo ta forma 
parti di un proceso mas general 
di planificacion strategico cu 
COA a inicia algun luna atras y 
cu ya caba a conduci na un Plan 
Startegico general p’e organiza- 
cion p’e ciclo Olimpico 2009- 
2012. Como parti di e proceso 
aki COA ta trahando tambe na 
un Plan Strategico Tecnico y na 
un Plan di Mercadeo. P’e tres 



diferente plannan aki COA a 
logra haña sosten di tres ex- 
perto: Roy Mezas di e compania 
AMTI a ofrece su tempo y exper- 
tisio pa yega n’e Plan Strategico; 
Fabio Ramirez Garcia di Comite 
Olimpico Colombiano ta com- 
paña e proceso p’e Plan Stra- 
tegico Tecnico; y John Pierce 
di Comite Olimpico Mericano 
ta aporta cu su conocimento 
n’e Plan di Mercadeo pa COA. 
Durante dos dia intensivo di 
trabao, John Pierce a splica COA 
e importancia y necesidad di un 
plan di mercadeo. El a comparti 
tambe informacion interesante 
cu e Departamento di Mercadeo 
di USOC a acumula y cu ta util 
pa COA tambe den e proceso. Na 
final di e dianan di deliberacion, 
a combini pasonan concreto cu 
lo tuma proximamente den e 
proceso cu mester haci reali- 
dad pa COA conta cu su plan di 
mercadeo pronto. Un encuentro 
sumamente interesante a tuma 


lugar dialuna merdia y a conta 
cu participacion di un grupo 
selecto di comerciante y per- 
sonahenan importante di nos 
comunidad. Meta di e reunion 
aki sigur a wordo cumpli, esta 
pa tende for di e personanan aki 
kico nan ta opina tocante e pro- 
ducto Olimpico, e “brand” COA, 
deporte di nos pais y e poten- 
cial di COA pa genera apoyo y 
fondo pa su actividadnan. Kico 
mester t’e tarea cu COA lo tin 
cu ehecuta pa nos comunidad: 
prepara atletanan di nivel halto 
pa competi internacionalmente, 
of haci uso di e potencial grandi 
di deporte pa crea un mihor 
sociedad? 

Deporte como medio pa crea 
un comunidad mas sano, mas 
saludable, mihor lidernan pa 
nos pais y un comunidad den 
cua excelencia ta wordo aprecia 
y balora. E reaccion di e partici- 
pantenan tabata realmente pos- 
itivo. For di nan participacion 


activo por conclui claramente 
nan interes den e tema aki. E 
recomendacionnan cu e partici- 
pantenan a trece padilanti sigur 
ta importante pa defini algun di 
e aspectonan principal di e plan 
di mercadeo pa COA. 

Dialuna anochi a culmina cu 
celebracion di e Asamblea Gen- 
eral di COA, durante cua John 
Pierce a duna un presentacion 
interesante pa tur e federa- 
cionnan deportivo di nos pais. 
Comite Olimpico Arubano ta 
sumamente contento cu e apoyo 
di un persona cu tanto experi- 
encia y cu un trayectoria tan 
impresionante riba e tereno 
di marketing. Mester gradici 
Comite Olimpico Mericano 
(USOC) cu di e forma aki ta 
duna un sosten importante na 
deporte di nos pais. Intencion 
ta p’esaki t’e prome bishita, 
pero como parti di un relacion 
di cooperacion estrecho entre 
COAyUSOC. 


E pakete di BBO 2009 a sali 

E cliente cu tin dispensacion tambe mester entrega su declaracion tur luna 


SERVICIO di Impuesto ta in- 
forma tur cliente-comerciante, 
cu e paketenan di BBO 2009 a 
bai post. Cada comerciante lo 
ricibi esun di dje den e dianan 
venidero. E pakete ta consisti 
di diesdos (12) formulario di 
declaracion. Ta consehabel pa 
controla e pakete bon, princi- 
palmente si tin 12 formulario 
di declaracion y si cada un tin e 


imprenta di e periodo corecto 
(un formulario pa cada luna) 
riba dje. Companianan cu ta 
forma parti di un unidad fiscal 
lo no ricibi un pakete di BBO. 
Tur cliente-comerciante tin e 
obligacion di yena y entrega e 
formulario di declaracion na 
Servicio di Impuesto y haci e 
pagonan di BBO si esei ta apli- 
cabel. E obligacion aki ta conta 


tambe pa e comerciantenan 
cu ta cai bou dispensacion di 
BBO. E comerciantenan cu tin e 
asina yama “vrijgestelde omzet” 
tambe lo mester yena esaki y en- 
trega nan declaracion tur luna. 
Mescos ta conta pa e clientenan 
cu no tawata tin benta durante 
luna. NannotapagaBBO, pero 
si mester haci “nihil aangifte”. 
Yena e aangifte correcto; no 


pone strepi ni un cruz. 

E clientenan cu nan empresa pa 
un of otro motibo no ta activo 
mas, mester acudi na Servicio 
di Impuesto pa notifica esaki 
mas pronto posible. Alabes 
mester remarca cu tur comer- 
ciante nobo mester ta registra 
na Servicio di Impuesto. E cli- 
entenan aki por yama of acudi 
na e loket di informacion na 


oficina principal na Camacuri 
of e oficina di Gobierno na San 
Nicolas pa haya sa exactamente 
kico mester haci. 

Pa mas informacion por tuma 
contacto cu Servicio di Im- 
puesto na tel. 522-7423 of pasa 
personalmente na e loket di 
informacion na oficina princi- 
pal na Camacuri of e Oficina di 
Gobierno na San Nicolas 

Na momento cu e resort ta completa su hubileo di plata 

Playa Linda su prome GM cu retrospectiva di prome 25 aña 


NA momento cu fin di aña ta 
yegando, Playa Linda Beach 
Resort ta mira atras riba un exi- 
toso 2008 durante cual su famia 
di doño, huesped y empleado a 
marca diferente actividad y in- 
numerable rato ameno, como 
tambe henter un historia di 
binticinco aña di momentonan 
inolvidabel. René Nieuwkerk, 
kende tabata Playa Linda su 
prome general manager tempo 
e resort a habri na 1983, a re- 
corda e prome añanan, tempo 
Aruba su turismo como tambe 
su producto di timeshare ainda 
tabata den su infancia. 

“E tempo ey, hende no tabata 
familiar cu timeshare, pero 
una bes cu potencial cumprado 
a ricibi un bista di Playa Linda, 
for di e sitio como tambe for 
di lama, cu un boto special 
contrata djis cu e proposito ey, 
e tabata pan den cas,” asina 
René a comenta sonriente, na 
momento cu nostalgicamente 
e ta recorda e prome dianan di 


Playa Linda Beach Resort. 

“Nos tabata tin un enfoke riba 
calidad. tur cos tabata bon 
investiga y nos a haci nos hu- 
iswerk, probando e resort pa 
tur condicion, hasta haciendo 
un test di wind-tunnel”, asina 
René a splica. 

Cu un toke di orguyo, e ta 
sigui pa nota, “Nos tabata un 
grupo jong, idealista y mo- 
tiva... y completamente local. 
Nos tabata kier a haci algo cu 
no a ser haci anteriormente... 
nos tabata e prome hotel cu a 
pone hut riba beach, treciendo 
indjannan Seminole Indians 
for di Florida pa nan construc- 
cion. Tambe nos tabata kier a 
crea un hardin denso y a trece 
palma henter grandi caba. Nos 
a crea Aruba su prom piscina 
den forma liber y dorna cu ba- 
ranca artificial, imitando Ayo 
y Casabari Rock Formation pa 
mantene e ambiente unico di 
Aruba. ...Nos a completa tur 
cos cu nos a pone pa haci y nos 
a hacie na tempo. Nada a pasa 


nos voorbij. Mayoria di loke nos 
a crea ta permanece awe, te na 
e logo di e resort.” 

Lealtad y amor pa Playa Linda 
ta bisto den tanto su cantidad 
di propietario original, como 
tambe varios miembro di staff 
cu ainda ta labora na e resort, 
25 aña plus despues. René mes 
tabata responsabel pa contrata 
Ingrid Todd, cu a haya su prome 
empleo na Playa Linda binticin- 
co aña pasa y awor ta Assistant 
Executive Housekeeper. “Mi 
tabata conoce su famia; nan ta 
bon hende,” e ta remarca. “Pa 
tur nos empleadonan, nos a 
trece entrenado for di exterior 
pa asina permiti cada empleado 
yega nan potencial y pa garan- 
tisa miembro y invitado di hotel, 
e mihor servicio posibel.” 

E ta resumi e situacion na Playa 
Linda asertando, “Ta ser bisa 
hopi biaha, pero ta berdad. 
Playa Linda ta un berdadero 
‘hogar leu for di hogar’, no djis 
un resort.” 



Ambulancenan di EMS a haya un facelift nobo 



ULTIMO tempo tin varios 
persona ta puntra si ta un am- 
bulance nobo ta core rond. Ta 
resulta cu un di e proyectonan 
grandi cu Emergency Medical 
Services Aruba (EMS Aruba) 
a pone como meta p’e aña aki, 
ta pa duna nan ambulance un 
‘facelift’. Contribucionnan cu 
a wordo recauda trahando ac- 
tividadnan deportivo y social a 
wordo uza p’e meta aki. Un di e 
trabaonan grandi tabata e body 
work unda cu a aserca Garashi 


Adi na Paradera pa haci esaki. 
Un tremendo trabao a wordo 
haci lagando e ambulance man- 
era nobo. 

EMS Aruba kier a yama danki 
specialmente na sr. Sandy Esco- 
to, Director y Graphic Designer 
di Sings Your Way na Dakota p’e 
bunita gesto di haci donacion 
di su tempo y conocimento pa 
traha riba e parti di e diseño 
di e ambulance. E logo di EMS 
Aruba, e texto y e strepinan 


tambe a wordo traha dor di 
Signs Your Way. 

E material cu a wordo usa ta 
uno reflectivo, cu lo yuda hopi 
p’e ambulance ta mas visibel 
riba caminda. 

Na varios ocasion EMS Aruba 
ta haci uzo di e autonan di nan 
miembro boluntario pa asisti na 
actividadnan manera caminata 
y otro evento deportivo cu ta 
tuma lugar riba caminda pub- 
lico. Signs Your Way tambe ta 
aporta aki p’e autonan ta mas 


visibel dor di traha e logo di 
EMS Aruba riba plachi di mag- 
neet cu por pone riba e porta di 
e autonan. 

EMS Aruba ta un fundacion 
no gubernamental cu ta total- 
mente dependiente di tanto 
su miembronan boluntario, 
donacionnan di e comunidad 
y comercio, como tambe subsi- 
dio di instancianan. Na evento- 
nan organisa ta cobra un suma 
chikito pa cubri gastonan di 


entre otro mantencion di e am- 
bulance, combustibelymaterial 
di “e.h.b.o”. 

Directiva kier yama danki na 
tur su miembro boluntario pa 
tur nan trabao incansabel po- 
niendo esnan den necesidad na 
prome lugar. 

EMS Aruba ta desea pueblo 
henter felis dianan di fiesta y 
un Prospero Aña Nobo. Recor- 
dando un y tur pa pone bo se- 
guridad y e seguridad di esnan 
rond di bo na prome lugar. 

Scol di Idioma ta sera aña 2008 y ta entrega diploma 


SCOL di Idioma a celebra ciere 
di su aña academico hunto cu 
entrega oficial di diploma na e 
Instituto di Idioma na Pos Chiki- 
to. Durante un brindis ameno 
Directora di Scol di Idioma, Yo- 
landa Croes, hunto cu su team 
di docente a entrega diploma na 
un grupo di graduado den difer- 
ente idioma. Na mes momento 
Scol di Idioma a celebra ciere di 
un aña fructifero y satisfactorio, 
yena cu hende dedica y dicidido 
pa progresa den bida. Yolanda 
Croes a expresa palabranan 
di gratitud na su docentenan, 
personanan profesional pero 
mas ainda dedica y cu amor pa 
nan trabou. Tambe na e studi- 
antenan y su clientenan Scol 
di Idioma ta yama danki pa e 
confiansa. 

Pa Papiamento tabata tin grad- 
uadonan di tur nivel y e gradu- 
adonan pa Papiamento Princip- 
iante pa Latino ta: Milady Lake 
Mendez y Jarvis Garcia; 


Papiamento voor Beginners: e 
pareha Linda y Wil Abrahams, 
kendenan a ricibi un elogio spe- 
cial di Scol di Idioma ya cu nan 
ta apenas algun luna na Aruba 
y ya caba nan a opta pa siña nos 
idioma Papiamento. Algo sigur 
pa aplaudi y cu ta merece un 
mencion special. 

Pa e examen riba nivel di MBO 
den Papiamento Conciente a 
slaag: 

Heidi Dijkhoff-Lauffer, Edward 
Lobbrecht y Francis Wernet; 
studiantenan serio y dedica 
kendenan tin como meta fiho 
nan dilanti pa profesionalisa 
nan mes den e idioma Papia- 
mento riba nivel di HBO. Cu 
poder di Dios e curso aki lo start 
comienso di 2009. 

Pa e cursonan di Ingles pa La- 
tino tabata tin interes grandi y 
despues di un estudio intensivo, 
a obtene nan diploma: Flor 
Velez, Yolanda Velez, Liliana 


Asuncion de la Hoz, Amparo 
Koolman-Grijalba y Altagracia 
Caona. 

Pa e curso English Intermediate 
a gradua sr. Dennis Yarzagaray 
di WEB Aruba NV. Sr. Yarza- 
garay a ricibi su diploma algun 
tempo prome caba na Web Aru- 
ba NV. y awor ta profundisando 
su mes den Ingles Avansa na 
Scol di Idioma. Pabien Dennis. 
Pa English Advanced a gradua 
Geraldine Nadall di e compania 
PricewaterhouseCoopers. 

Pa English Brush-Up a gradua 
e damanan: Stephanie Paul, 
Jesica Gazabon y Jeanine S. 
Everon [overall bestgeslaagde] 
cu un 9. 

Director di Scol di Idioma ta 
felicita tur e graduadonan ariba 
menciona cu nan exito y ta 
desea tur su studiantenan, spe- 
cialmente e chikitiny hobennan 


di Huiswerkbegeleiding, su ex- 
celente Cuerpo di Docente y tur 
su apreciado clientenan eyfo, 
un Feliz Pasco y un Aña Nobo 
yen di bendicion, felicidad, sa- 
lud y energia pa bai dilanti. 
Nunca laga palabra falta bo! 


Scol di Idioma lo ta sera for di 
22 di december 2008 y lo habri 
pa henter pueblo di Aruba 
atrobe dia 5 di januari 2009 cu 
un avalancha di curso nobo y 
interesante. Check it out pa bo 
no keda atras. 
























AWEMainta I Diabierna 19 di December 2008 


Local 125 



“Palu Grandi” entrega na Minister 


Nos cu Nos di Banco di 
Caribe a celebra nan cena 
di Pasco 


DIARANSON 17 di december 
2008 ultimo e popular banda 
musical Glenn i su Geng a 
bishita Minister di Cultura, sr. 
Ramon Lee, na su despacho 
monumental na Wilhelminas- 
traat pa haci entrega oficial di 
nan CD mas recien titula “Palu 
Grandi”. Tabata srs. Loduvico 
“Ludo” Nicolaas, Jeffrey School 
y Elison Mercera, tur integrante 
di e banda for di nos hermana 
isla Bonaire, cu a haci entrega 
di e di tres CD. 


Ya ta di 10 aña di existencia di 
Glenn y su gang, cual banda ta 
gosa di immenso popularidad 
na Aruba. Ademas di bishita 
frecuente na Aruba, Glenn y 
su Gang ta participa tambe na 
varios evento cultural na Cor- 
sou, Cuba, Venezuela y Costa 
Rica. Sr. Nicolaas a expresa sin- 
cero deseo di e banda pa sigui 
estrecha e lasonan di amistad y 
cultural entre Aruba y Boneiro, 
deleitando publico riba pista 
di baile. 


Durante un intercambio ameno 
cu e mandatario di cultura di 
Aruba, e integrantenan a ex- 
presa nan aprecio pa Minister 
Lee su aporte na intercambio- 
nan cultural bisando: “Ademas 
cu nos ta considera e Minister 
como un gran promotor di cul- 
tura, e ta tambe un gran amigo 
personal di e agrupacion.” 
Minister Lee a keda encanta cu 
e gesto di e grupo y a deseanan 
palabra di exito cu nan produc- 
cion mas recien. 



Msggy's is Opening the 
Last Sunday befbre Christmas! 

* 

ÇDeómJfek Mfét 

rvtein Strea: ift00anrv2iltm 
S. Kcotis: lOlOdnv 20!)pm 
Express:lCO]0m-2jOOprri 

RECIENTEMENTE tabatin celebracion di cena di Pasco di e 
grupo Nos cu Nos. Esaki ta un grupo di trahador di Banco di Car- 
ibe. Nos cu Nos a dicidi di organisa e aña aki nan Kerstdinner na 
Buccaneer Restaurant unda tambe nan tabata hunto cu nan famia. 
E tabata un anochi masha dushi mes. 

Awe ta ultimo dia di trabao di 
Corte di Prome Instancia 


Awe lo tin e ultimo caso cu 
Corte di Prome Instancia lo 
trata. Y pa colmo e ta un caso 
pro-forma, kier men no tin mu- 


cho actividad den Corte mas p’e 
aña aki, pasobra nan ta bay cu 
reces di Pasco y Fin di Aña. 
Actividad lo keda reactiva di- 


aluna dia 5 di januari 2009, 
di acuerdo cu informacion cu 
AWEMainta a haya. E caso cu 
ta binawe ta: 


Diabierna 19 di december 2008 Corte di Prome Instancia 


Horario 

Sospechoso 

Acto Castigabel 

10:00 

J.P.T. 

A.A.S.L. 

C.P.G. 

P.T., S.L. y P.G. ta wordo acusa di venta, entrega y/of posesion di 

cocaina den e periodo di prome di januari 2007 te 25 di augustus 
2008. PT. y S.L. ta wordo acusa di posesion di cocaina riba 25 di 
augustus 2008. PT. ta wordo acusa alavez di posesion di un of 
mas patronchi skerpi riba e mes dia ev. sin permiso. Pro forma._ 


No ta Nissan so, pero tur otro 
compania di automotriz ta reduci 
produccion y empleo 


Pa kita cualkier mal interpreta- 
cion, ayera AWEMainta a pub- 
lica den su seccion di Economia, 
cu Nissan ta reduci produccion 
pero tambe empleo tempora. E 
impresión lo por a ser crea, cu 


esey ta sosode na Nissan Motor 
Co. solamente, pero esaki t’e 
caso tambe na otro compani- 
anan automotriz na Hapon, 
manera Toyota y no pa papia 
mes di fabricanan di auto na 


Merca.Cu si nan no a haya yu- 
danza financiero di Gobierno 
Mericano, ta masha hende lo a 
ser manda cas y hopi t’e fabri- 
canan di auto cu mester a sera. 
E ta un crisis mundial. 


Auto horta descubri net na tempo, 
sino el a keda pluma 

Sospechoso a manda scooter riba polis 


DIARAZON anochi pa 12’or, polis di Noord a 
wordo manda na altura di un supermercado na 
Montaña,unda un auto procedente di ladronisia 
a wordo laga atras. AWEMainta porcierto a bin 
cu e noticia aki ayera den su edicion caba y awe 
nos ta presenta e relato oficial di polis. 

Ora cu polis a yega nan ta haya e auto, Nissan Sen- 
tra blanco A-14328 cu ya a kita varios piesa for di 
dje caba, esta tapa di motor, bumper, lusnan di 
dilanti. Ora cu polis a yega nan ta wordo acerca pa 
un testigo, kende ta bisa cu el a mira dos homber 
riba un scooter berde ta haci sospechoso. 
Mientras cu polis ta papia cu e testigo, nan ta mira 
e scooter berde ta bin den nan direccion for di 
pabao y riba nan. Polis a para e chofer, pero el a 
sigui bin y a manda e scooter riba e polis, kende 
mester a bula pa evita cu e wordo gedal. 

Ora cu e chofer a pasa e polisnan el a paga lus y a 
aumenta velocidad. Polis a sigui nan tras. 

Dado momento, polis ta mira cu e ocupante pa- 
tras di e chofer a bula for di e scooter. E scooter 
mes a sigui core diferente caminda y a bay riba e 
tereno di misa, na unda el a pasa dor di un hanchi 
smaly a disparce. 



Despues polis ta haya informacion di un scooter 
berde na Tanki Flip. Polis ta bay, pero a resulta cu 
ta trata di un persona cu a caba di yega for di su 
trabao, locual a wordo confirma pa su mama. 
Polis a bay bek n’e sitio, y den un rooi bao di un 
palo, nan ta haya e scooter para. E scooter tabatin 
e number MFA1407 cu ta di 2007, pero nan a verf 
e platji number berde. Polis tin indicacion kende 
t’e sospechoso y pronto lo pone man riba dje. 
Mientrastanto e doño di e auto a wordo notifica 
cu a bin busca su auto. 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 


Poesia pa Mami Lake 

recordando su fecha natal awe 19 - 12 - 2008 



MAMI LAKE 

M ami, carinñosamente manera semper m'a yamabo 
A dmiracion grandi y hopi respet mi a sinti pabo 
M i ta stima bo masha hopi mes 

I maske Papa Dios a yamabo cerca dje, mi curazon lo no 
lubidabo. 

L agrimanan ta yena mi wowo cada bez mi corda riba bo 
A we lo mester tabata e dia grandi pa nos a celebra cubo bo 80 
aña 

K i bashi a keda atras awor cubo no t'ey mas 
E recuerdonan bunita cu bo a laga tras, ta bibo den mi mente. 


Mami, drumi dushi den braza di Papa Dios. 


Di bo girl: Landa 



V 

tl 

«Memeniomori Funeral Home N.V 

Yolanda - Leo - Eugene 
l Tel: 5833358 - Fax: 5837711 


GRADICIMENTO / INVITATION 


Sra. Emiliana Laclé-Kelly, yiunan y demas famia kier a gradici un y tur 
cu a compaña nos na ora di fayecimento y entiero di nos defunto stima: 



Sr. Roque Wilfrido Laclé 

Nos ta gradici tur esnan cu a manda flor, krans, telegram y yamadanan 
telefonico. Un danki na e zusternan y broedernan di Wit Gele Kruis pa 
nan carino, cuido y pasenchi cu nan tawata tin cu Roque pa 12 ana y 
6 luna. Danki tambe pa Dr. Heinze y su asistente Leonie, pa staf y 
personal di Dr. Horacio Oduber Hospitaal Pa Haime v/d Biezen pa a 
compaña nos cu su bunita canto den misa y na Mementomori Funeral 
Home pa nan bon servicio. 

Boso atencion y cariño tabata un gran consuelo pa nos famia. 

Alavez nos invita tur famia, amigo, bisiña y conocir pa tres santo 
sacrificio di misa: 

Diabierna 19 di december 2008 pa 5'or di mainta (Aurora) 

Diasabra 20 di december 2008 pa 7'or di anochi 

Diadomingo 21 di december 2008 pa 7’or di anochi tur na Misa San 

Francisco na PLaya. 

despues di misa diadomigo lo tin un rosario na cas Sweelinckstraat 5 
Boso presencia ta altamente aprecia 

Polis ta detene ladron cu a horta den 
oficina di La Salle College 



E noticia aki tambe nos di 
AWEMainta a trece ayera den 
nos edicion cu foto y relato. 
Awe nos ta trece e relato oficial 
di vocero di polis. Y t’asina cu 
polis ta wordo manda diarazon 
mainta na de la Salle College pa 
un kiebro. 

Ora cu polis a yega n’e sitio, 
nan ta mira cu un bentana di 
e oficina ta kibra, y tambe nan 
ta mira un homber core bay 
den direccion di Dominicus 
College. 

Polis a bai buske y a topa cu e 
homber G.R.W. naci na Aruba 


Problema 

entre 

muhernan 
cu debe otro 
placa di sam 

PRESENCIA di polis a wordo 
pidi diarazon atardi pa 4’or na 
altura di un restaurant riba 
J.E. Irausquin Blvd, unda dos 
muher a bringa cu otro. N’e 
sitio, e muher A.R. de C. di 28 
aña ta bisa polis cu el a baha for 
di bus p’e bay serca un amigo 
y a wordo ataca p’e mucha 
muher D.M.G. di 15 aña, kende 
a maltrat’e. 

E ta bisa cu e motibo ta cu e 
debe D.M.G. e suma di 400 
florin di sam y e no por pagu’e, 
como cu e no tin trabao. A.R. 
tabatin diferente rasca na su 
curpa y tambe e tabata keha di 
dolor. Polis a bise p’e bay poli 
pa tratamento y despues duna 
keho na Recherche. 


di 36 aña kende ta biba na 
Kadushi Largo, sinta banda di 
e gymzaal. 

Polis a puntra kico e ta hacienda 
eynan, el a bisa polis cu e ta 
sosega su curpa. Pero banda di 


dje, polis a mira un cantidad 
di articulo di oficina. Polis a 
detene pa hibe warda, pero el 
a resisti pisa. Polis a logra kibra 
su resistencia y a hibe warda, na 
unda el a keda sera. 








Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857 / 560-1403 


Señor ta mi wardador, mi n’tin falta di nada; 
den cunucu di yerba bérdé. E ta pone mi sosegá. 

E ta hiba mi na awa trankil,pa mi bolbe haña forsa” 

A fayecido cristianamente: 


SALMO: 23 



Jacobo Peña 

*11-10-1947 f 16-12-2008. 

Na nomber di su yiunan : Robert y Helen Peña 
Rudolf y Herlein Peña 
Ruthmila Peña. 

Nietonan y nietanan 

Rumannan : Elsa Peña y Bruno 

Aida Kock y Rudy 
Jolanda Peña y Eddy. 

Mama di su yiunan: Rita Webb 

Primo y primanan 
Sobrino y sobrinanan 

Famia : Peña, Croes, Wever, Webb, Kock, Thiel, Leest, 

Werleman Liesdek, Geerman, Thielman. 

Acto di entiero lo tuma lugar Diabierna 19-12-2008, na Aurora 
Funeral Home, pa 12 di merdia y despues saliendo pa Santana 
Catolico na Santa Cruz. 

E respons ta cuminza 2.30 atardi na Aurora Funeral Home, oficia pa e 
Pader Jairo Maduro. 

Nos ta pidi nos disculpa si den nos tritesa nos por a lubida un of otro 
famia. 

Despues di entiero nos no ta ricibi bishita di condolencia na cas. 


Mememomori Funeral Home N.V. 

Volanda - Leo - Eugene 
Tel: 5833358 - Fax: 5837711 
Gradicimento / Invitacion 

Den es forma aki nos esposo, yiunan y rumannan kier a gradici tur 
esnan cu a compaña nos na e momento di fayecimento inespera y 
entiero di nos defunto stima: 



Calista" Icha" Geerman-Lampe 

Gradicimento na esnan cu a manda flor, krans, telegram y yamadanan 
telefonico.Na pastoornan Mariano, Jairo y Daniel pa e bunita 
ceremonia durante su despedida. Na Dr. Anaya, Dr. v. Leeuwen, Dr. 
Mungra, na personal di Eerste Hulp y Medium Care Na tur famia, 
bisiñanan, y conocir cu a duna nos nan sosten na momentonan dificil. 
Danki pa boso atencion y cariño cu tabata un gran consuelo den nos 
tristeza. 

Aiavez nos invita pa tres santo sacrificio di misa ariba sigiente 
dianan: 

Diabierna 19 di december 2008 

Diasabra 20 di december 2008 tur pa 5'or di mainta na Misa Santa 
Filomena na Paradera y na Misa Virgen di Fatima na Dakota 
Diadomingo 21 di december 2008 pa 6'or di atartdi lo tin un rosario na 
cas Rooi Afo 70 pa descanso di su alma 
Boso presencia ta altamente aprecia. 

Na nomber di Lucas, Sharine , Erwin y demas famia 



Mementomori Funeral Home N.V. 

Yolanda - Leo - Eugene 
Tel: 5833358 - Fax: 5837711 

GRADICIMENTO / INVITATION 

Cu gratitud grandi na nos famia, nos hendenan cu a compana 
nos na ora di enfermedad, fayecimento y entiero di nos ruman 
stima: 


Marcolino Lo 

Un danki special na dr. Cabenda y dr. E.Falconi, Dr.K.Kely, Dr. 
Quijada y Dr. Garcia 

danki na Osrick Toppenberg , Pastoor Estanislau, Theo 
Zievinger, na personal di Medio Care, Shirley, Rene, Leon 
Sylvia, Dino, Mireida, Natalee, Catherina, Judith , personal di 
tweede verdieping Xiomara, Maria, Iris, Susan, Amelia y 
Elaine, Un danki na tur cu a manda telegram y yamadanan. 
Alavez nos invita pa tres santo sacrificio di misa: 

Diabiema 19 di december 2008 pa 5'or di mainta 
Diasabra 20 di december 2008 y 
Dia domingo 21 di december 2008 tur dos na misa San 
Francisco na Playa pa 7’or di anochi. 

Presencia di nos hendenan ta altamente aprecia. 

Na nomber di su yiunan y rumannan Lo y demas famia 

Cuerpo Policial ta informa 


CUERPO Policial Aruba kier 
recorda publico lo siguiente. 

En conexion cu e fiestanan di fin 
di aña, nos kier corda tur hende 
pa haci bon uso di e dianan 
liber pa comparti tempo cu 
famia y amistad na un manera 
responsabel. 

Por fabor tene na mente e con- 
secuencianan di abuso di alco- 
hol y droga, tanto den nos tra- 
fico pero tambe e problemanan 
cu esaki ta causa despues pa 
famia na cas. 

Un otro fenomeno di tur fin di 


aña ta cu tur hende ta maneha 
pura riba caminda pa keda cla 
cu preparacionnan of pa yega 
cas of fiesta na tempo. Nos 
mester corda cu esaki no ta un 
excuus pa kibra nos leynan di 
trafico y bira descortes den tra- 
fico of riba caya. Corda tambe 
cu alcohol y gasolin ta enemigo 
di otro! 

Na esnan cu ta bandona cas, 
corda tuma medidanan di pre- 
vencion ya cu ladronnan no ta 
tuma dia off! Cende luz, lock 
tur cos bon na candal, cende bo 


alarma y yuda tira bista riba cas 
di bo bisiña. 

Relaciona cu e peliger di atraco, 
doñonan di negoshi, cu ta habri 
entre e oranan di 6’or di atardi 
pa 6’or di mainta (oranan scur), 
ta ser suplica pa tene extra cau- 
tela y reporta mesora ora nan 
wak cos sospechoso. Cuerpo 
Policial lo tin extra vigilancia 
den areanan comercial durante 
fin di aña. 

Tambe, relaciona cu tiramento 
di clapchi, laga nos tene semper 
seguridad na mente. Nos kier pa 


tur hende habri aña 2009 bon di 
salud y cu tur parti di nos curpa 
intacto! Corda tambe respeta 
e propiedad y trankilidad di 
bo bisiña. No tira clapchi den 
oranan laat di anochi. Respeta 
e derecho di sosega di bo bisiña. 
Vigila nos yiunan cu ta tira 
clapchi! No laga nan tira clapchi 
riba cas di hende, riba auto, riba 
hende, of riba bestia. 

Cuerpo Policial Aruba ta desea 
e pueblo di Aruba un Fin di aña 
feliz y sigur! 


Servicio di Impuesto ta habri 
solamente dialuna y diamars 

Den e simannan di Pasco y Aña Nobo 

SERVICIO di Impuesto ta participa cu den e dianan di fiesta 
su oficinanan lo ta habri solamente pa un parti di siman. Den e 
siman di Pasco Servicio di Impuesto lo ta habri pa publico dia 22 
y 23 di december, esta dialuna y diamars proximo. Pues Servicio 
di Impuesto lo ta sera dia 24 , 25 y 26 di december. 

Igualmente ta conta pa e siman di Aña Nobo cu Servicio di Im- 
puesto lo ta habri solamente dia 29 y 30 di december y pues lo 
ta sera dia 31 di december, 1 y 2 di januari. 

Entrante dialuna dia 5 di januari 2009 Servicio di Impuesto lo 
continua cu tur su servicionan manera custumber. 

Servicio di Impuesto ta pidi publico pa tene cuenta cu e partici- 
pacion aki pa evita cualkier inconvenencia. 

In coneccion cu esaki Servicio di Impuesto kier recorda su clien- 
tenan kendenan durante e aña aki a ricibi un aanslag di aña 
2008, cu e ultimo termino di pago ta caduca dia 31 di december 
proximo. Ta trata aki di por ehempel e “voorlopige aanslag” 2008 
di winstbelasting of inkomstenbelasting of e “definitieve aanslag” 
di grondbelasting 2008. 

Alabes Servicio di Impuesto ta desea pueblo di Aruba un felis 
Pasco y un felis Aña 2009. 


Polis ta detene ladron di 
Fast Food Restaurant 


PRESENCIA di polis a wordo pidi diarazon mainta 9.30 na un 
Fast Food Restaurant na Cura Cabai, unda un choler a drenta y 
a bay cu algun chips. N’e sitio polis ta papia cu e trahador, kende 
ta bisa polis cu e tabata den cushina y a tende e bel di porta zona, 
y a bay mira kico e cliente kier. 

A resulta cu el a topa cu un choler, kende tabatin su mannan yen 
di chips. E1 a bise pa pone nan bek, pero e choler a zundre y a bay 
cu e cosnan. E1 a duna polis descripcion di e choler. Ora cu polis 
tabata papiando cune, nan ta mira personal di Visibility Team ta 
papia cu un choler. 

A resulta cu t’esey t’e choler cu a coy e chipsnan. Polis a detene y 
a hibe warda di San Nicolas . El a resulta di ta D.M.G.R.naci na 
Santo Domingo di 27 aña. 

pervicio pa Comunidad 

Telefon di Emergencia 


Number di emergencia 911 

Polis 

100 

Brandweer 

582-1108 

Ambulance O c stad 

582-1234 

Ambulance S.N. 

584-5050 

Hospital 

587-4300 

Centro Medico 

584- 8833 


Botica na Warda | 

Pabou di Brug:Botica Dakota 
Paribadi Brug:Botica Aloe 

Dokter na Warda ■ 

Pabou di Brug: dr. 

Pariba di Brug: dr. 


I Otro Servicionan 

Setar Info 118 

Digicel Info 145 

Setar 582-5151 

Elmar 582-3700 

WEB 525-4600 

Serlimar 584-6456 

Rode Kruis Aruba 582-2219 

FADA 583-2999 

AA/NA helpline 583-8989 

Fund. Abuso Sexual 582-4433 

Fundacion Guia'mi 587-1677 

Fund.Muher 

den Dificultad 583-5400 

Fund.Tel. Pa Hubentud 131 

588-6138 

Accion Rescate 584-2718 

Centro Kibrahacha 588-3131 

Polisr 


Polis Tipline 

11141 

Oranjestad. 

582-4000 

San Nicolas 

584-5000 

Savaneta 

584-7000 

Santa Cruz 

585-4710 

Noord 

587-0009 

Strandpolitie 

586-3003 

Balashi 

585-2500 

Aeropuerto 

582-4800 

Aruba Transfer Tour & Taxi 

583-2856 

582-2116 

Best Taxi Services 588-3232 

Coop. Ver. Tas 

587-5900 

ATS 

583-5361 

Arugas 

585-1198 


S.O.S. Teleayudo 583-1190 

BENTA Dl AVISO: 

Apreciando naturalesa 

Ora bo ta siña bo yiu di e mundo di naturalesa, 
cuminsa den bo mes hardin. Siña un mucha pa 
aprecia naturalesa ta un di e tareanan mas bunita 
di ta mayor. E ta tambe esun di mas simpel. 

Di naturalesa muchanan ta curioso riba tur loque 
tin rond di nan. Tempo mi tabata chiquito, fruminga 
cora tabata fascinami. Nos tabata tin un boter 
grandi di fruta na cas cu mi tabata usa pa cria 
fruminga. Mi a yené cu santo y pone e fruminganan 
aden. Mi a tene nan pa lunanan largo den e boter, 
y observa con nan ta traha compartimento, tunel y 
'camber'. 

Aparte di a worde picá un par di cien biaha, e 
proyecto tabata exitoso. Y e'la yuda implanta den 
mi, un sentido di admiracion pa naturalesa y pa 
creacion cu ta continuando te dia di awe. 

Ora bo cuminsa siña bo yiunan di naturalesa, mi ta 
sugeri pa bo tuma un tip di e curiosidad describi aki 
riba. 

Si e cana drenta cas cu un bichi of un dori den su 
man, tuma esey como un oportunidad. Un mucha 
di dos aña un biaha a puntra su mama di un bichi 
ta hap. E mama no tabata prepara pa contesta e 
pregunta. 

Si bo tin un hardin, cana rond aden cu bo yiu, y 
mira bao di blachi y piedra, pa djis mira kico bo por 
haya. 

Te hasta den un aquariun bo por traha un hardin 
chiquito y siña bo yiu e milager di plantanan, for di 
simiya te ora nan nace y crece. Cu un esfuerzo 
masha chiquito bo por crea den bo yiu un 
fascinacion durandero pa e mundo di naturalesa. 


PANADERI A.DEL PUEBLO 

~f£2' 



Panaderia del Puebl 
“Wonda Loaf" 



Guyabastraat 4, Dakota Tel: 582 4748 


No ta riba Sasaki J.J.C. a dal hende, pero 
na Tanki Leendert 


Victima a bay na cas di hende 
pidi auxilio 



DIAMARS merdia 12’or, expertonan di trafico, personal di T.O.D. 
a haya informacion for di personal di ambulance, cu nan a hiba un 
persona poli, kende a wordo gedal pa un auto y laga atras. 

Polis ta haci nan investigacion ya resulta cu ta trata di homber 
M.J.P. naci na Surinam di 24 aña, kende a wordo gedal p’e auto 
dialuna madruga. Investigacion a mustra cu e homber M.J.P, ta- 
bata cana bayendo cas di su mama, despues cu el a sali di trabao 
l’or di madruga y a haya un lift cu a bahe na caminda. 

E ta bisa cu e auto a pasa dal’e y a core bay. El a cana yega na un 
cas y eynan nan a yama polis y ambulance. 

E habitante di e cas a bisa cu e ambulance a bin y a transporte pa 
poli, pero polis nunca a yega. Esaki ta relaciona cu e asistencia cu 
a wordo pidi dialuna merdia na warda di Noord, unda e homber 
J. J.C. di 18 aña, homber a bay hunto cu su mama pa haci denuncia 
di destruccion na su auto.despues cu el a sali for di un fiesta. 

E dia ey, e polis a bay controla e auto y a nota cabei di hende pega 
riba e windshield. J. J.C. a nenga rotundamente na prome instante 
cu e tabata envolvi den accidente of hit and run, pero despues a bin 
bisa cu el ta corda cu el a dal algo banda di R.B.T.T. riba Sasaki. 
Pero awor a resulta cu ta riba caminda di Tanki Leendert, el a dal 
e homber y lagu’e benta atras. Polis mester haci un investigacion 
mas profundo, y no mester exclui cu e chofer di 18 aña, lo keda 
deteni proximamente. 


TIPO Dl CAMBIO OFICIAL 

Valido pa 19 Dicember 2008 

Placa Extranhero 

Bank Papieren 

Wisselen, Cheque 

Reis Cheque en 

Over Boekingen 

Benta 

na 

Publico 

US Dollar 

1.77 

1.78 

1.80 

CAN Dollar 

1.47 

1.49 

1.51 

Engelse Pond Sterling 

2.67 

2.72 

2.78 

Zwitserse Frank per CHF. 100 

169.12 

169.84 

170.64 

Ned.Ant. Gulden perANG. 100 

98.94 

100.00 biljetten 
chq./overboeking 

100.20 

100.00 

Japanse yen per JPY. 10.000 

199.63 

201.45 203.48 

Euro per XEU. 100 

257.96 

260.32 262.93 



Provision di Devisa 1.3% 
Segun articulo 12 di Afkondigingsblad 
di Aruba 1991 nr.GT32. 

Banco Central di Aruba ta defini 
e tipo di cambio oficial pa e 
cambionan di placa extranhero. 

BANCO DI CARIBE 

Nos ta honra Bo confianza 


1_1 

Horoschoop | 

Aries 21 Mrt - 20 Apr 

Bo finanzanan lo lanta y lo bo goza 
di mayor libertad personal. Lo bo por haci 
algun gasto y regala bo mes algo cu pa hopi 
tempo pasa bo lo kiertin. 

hfiK Tauro 21 Apr - 20 Mei 

Un superior tin un influencia 
desagradabel den bo awe, bo mester ta mas 
firme y lague sa loke bo ta opina. 

Geminis 21 Mei-20Jun 

w!u Wak rond di bo y descubri si tin 
alternativanan na bo patronchi scohi. Lo bo 
wak cu si! 

4 y^Cancer 21 jun-20jui 

Bo condicion economico ta mantene 
y panorama a largo plazo ta saludabel y lo 
yudabo na considera posibel cambionan di 
carera cu un optica mas serio. 

fZk. LeO 21 Jul - 20 Aug 

MT Ora bo papia cu otronan riba 

bo plannan, soñonan, speranzanan y 
inseguridadnan bo ta haciendo algo util na 
fabor di adopta un enfoke corecto den e 
periodo dificil aki di transicion. 

VirÇ |0 21 Aug - 20 Sep 

Awe ta bo ultimo chens di realiza e 
proyecto cu bo ta stima y cu a forma parti di 
bo soñonan pa hopi tempo. 

Libra 21 sep-2ookt 

Un decision importante relaciona 
cu propiedad por tin un gran impacto den 
finanzas. Bo mester bai na fondo pa e 
proyecto realiza. 

, ScorpiO 21 Okt - 20 Nov 

Frustracion of inseguridad den bida 
profesional ta bira evidente. E causanan mas 
profundo di e sentimentonan ey ta refleha 
den bo soñonan. 

V\ Sagitario 21 n ov - 20 Dec 

Bo a bin ta prepara pa un decision 
importante. No pura y si ainda bo no ta sigur, 
pidi mas informacion. 

Capricornio 21 Dec 20Jan 

Planetanan ta duna un push na 
bo carera, nan ta na bo banda y lo yudabo 
actua. 

jfjw Aquarius21 Jan 20Feb 

Bo por haci plannan fascinante di 
biahe si bo uni cu un amigo of colega y ta 
planea un biahe hunto. 

Al PiSCiS 21 Feb- 20 Mar 

Bon dia pa placa di spaar, asuntonan 
di propiedadnan. Sigur e decisionnan cu 
wordo tuma den e areanan ey lo duna nan 
dividendonan mas laat. 

Balashi a paga 13e Maand Campaña a clausura den gran forma 


URATACA Center tabata e 
sitio unda Brouwerij Nacio- 
nal Balashi a anuncia su feliz 
ganadornan di nan Campaña 
tan gusta esta e 13e Maand. 
Grupo Goza Gaita y Grupo di 
Betico a percura cu hendenan 
presente a goza den un forma 
spectacular di e ambiente cu 
Balashi a sa de trece e fin di aña 
aki cu fiestanan Di Paranda cu 
Balashi cu tabata tuma lugar 
tur diaberna na varios lugarnan 
rond Aruba. E campaña a regala 
varios regalonan hopi lucrativo. 
Entrenan tabata tin paketenan 
di productonan di ambos Trop- 
cial Bottling Company y Brouw- 
erij Nacional Balashi, shopping 
spree's na e supermercado di 
bo gusto y obviamente e dos 
premionan mayor, cu tabata 
e 13e Maand nan, cu tabata 
nada menos cu dos biaha 3000 
florin. E ganadornan ta:l) Sra. 
H. Tromp-3000 Florin 2) Sra. 
A. Rollock-3000 Florin3) Sr. J. 
Rozendaal-500 Shopping Spree 
4) Sr. N. Kelly-500 Shopping 
Spree 5) Sr. F. Maduro-500 
Shopping Spree 6) Sr. A. Rodri- 
guez-500 Shopping Spree 7) Sr. 
H. Croeze-500 Shopping Spree 
8) Sr. E. v.d. Linden-500 Shop- 
ping Spree 9) Sr. G. Scharbaay- 
Complete Package 10) Sra. L. 
v.d. Griend-Complete Package. 
Brouwerij Nacional Balashi kier 
a gradici tur e participantenan 
di e campaña di 13e maand, na 
tur e ganadornan un pabien, 
y na tur esnan cu no a gana, 
corda cu Brouwerij Nacional 
Balashi ta bay tin hopi sorpresa 
mas pa e temporada biniedero. 
Tambe Balashi kier a gradici tur 
e miembro nan di prensa cu a 
yuda hasi e campana un exito 
completo un bes mas. Y tambe 
Famia di Tropical Bottling Com- 
pany y Brouwerij Nacional 
Balashi kier a desea tur Famia 
di Aruba un Feliz temporada di 
Pasco jena cu Salud y Amor 


Mainta 

Nos e-mail: 

noticia@awemainta.com 

Tel: 583-1400 
Fax: 583-1444 

Aruba Bank ta sponsor dos studiante di Scol di Musica Rufo 
Wever pa Atende un clinica di percusion na Hulanda 

RECIENTEMENTE Aruba 
Bank a haci entrega di pasashi 
na dos studiante di Scol di 
Musica Rufo Wever pa asina 
nan por atende varios clinica 
di musica na Hulanda. Di e 
manera aki Aruba Bank ta 
demostra su atencion y dedi- 
cacion na nos cultura, musica 
y hubentud. 

Aruba Bank hunto cu Orco 
Bank y Nederlandse Blaz- 
ers Ensemble (NBE) ta haci 
posibel cu dos studiante di 
musica, Michael Bremo y 
Lidrick Solognier, por atende 
varios clinica di percusion, 
serca diferente musiconan 
profesional. E clinica aki lo 
tuma luga 27 di december 
2008 pa 2 di januari 2009. Mi- 
chael y Lidrick ta entusiasma 
cu e oportunidad cu ta wordo 
culmina cu un presentacion 
hunto cu NBE den famoso 
Nieuwjaarsconcert cu cada 
aña ta wordo atende dor di nos 


Reina Beatrix. E concierto aki 
lo wordo transmiti via BVN dia 
prome di januari 2009 pa 8’or 
di anochi na Aruba, Boneiro y 
Curaçao for di Concertgebouw 
na Amsterdam. 

Na september ultimo Aruba 
Bank y Orco Bank a patronisa 
e concierto “Brisas di Musica” 
den Cas di Cultura. A trata 
aki di un presentacion masha 
exclusivo di NBE. 

NBE ta un grupo di profesion- 
alnan di musico cu ta haci 
varios presentacion tanto lo- 
cal como internacional. Por lo 
menos dos biaha pa aña nan 
ta haci un presentacion den 
exterior, caminda nan ta inte- 
gra ritmonan tradicional di e 
cultura musical y tambe nan 
ta conosi pa presenta hunto 
cu hobennan y artistanan di 
e pais. NBE a bini den e parti 
Caribense di Reino Hulandes 
pa haci un presentacion na 
Aruba, Boneiro ariba Wil- 


helminaplein y tambe na Cu- 
raçao na Brakkeput Mei Mei. 
Clientenan di Aruba Bank cu 
a atende durante e anochi aki 
a keda encanta cu e presenta- 
cion di e agrupacion musical 
aki. Specialmente ora cu nan 
a invita e orguyonan di Aruba 
esta Delbert Bernabela, Alydia 
Wever y tambe 4 studiante di 
scol di musica ariba escenario, 
kendenan a haya e oportuni- 
dad pa haci nan presentacion 


hunto cu e grupo aki. Pa 
clausura e anochi a invita e Sr. 
Edwin Tromp, CEO di Aruba 
Bank, cu a subi escenario cu 
su guitara pa interpreta un 
potpuri di cancionnan local 
hunto cu e grupo NBE. 

Na November Aruba Bank a 
haci un entrega di un check 
na Scol di Musica, cual tabata 
donacion di e fondonan re- 
cauda durante e concierto di 


NBE y Aruba Bank. 

Aruba Bank ta desea Lidrick 
y Michael hopi exito durante 
nan viaje pa Hulanda y ta 
corda pueblo di Aruba pa sin- 
tonisa BVN dia prome di janu- 
ari 2009 pa 8’or di anochi. 

E contribucion aki ta demostra 
cu Aruba Bank ta sigui coop- 
era cu desaroyo musical di nos 
hubentud y tambe e futuro 
cultural diAruba. 


Un Simbolo di Cambio na Merca 

Delegacion di AVP combersa cu rev. 

Jesse Jackson na Aruba 



UN delegacion di AVP a tene un 
reunion cu Jesse Jackson. Na 
Merca e ta un conosido activista 
di derechonan civil, derecho- 
nan humano y su trabounan 
humanitario rond mundo. 
Despues di un reunion priva 


y ameno entre sr. Jackson, 
Benny Sevinger y Mike Eman, 
nan a sali for di VIP room na 
Aeropuerto, dunando entre- 
vista na miembronan di prensa 
presente. 

Jackson y Eman a combersa 


entre otro ariba nan trabounan 
humanitario, specificamente 
na Haiti caminda tur dos a 
traha. Jackson a papia tambe 
ariba e nesesidad pa Merca 
duna mas atencion na e region 
Caribense enbes di unicamente 
duna e region importancia den 
asuntonan manera invasion di 
Panama y Grenada. 

Aruba un nota mas positivo, 
Jackson ta considerando seria- 
mente un invitacion di partido 
AVP pa asisiti na un congreso 
den2009dipartidoAVP. Eman 
y Sevinger, jamando sr. Jackson 
bon bini na Aruba a splica cu 
ta un honor pa por ricibi’e na 
Aruba. Eman a expresa na Jesse 
Jackson cu su persona ta un 
inspiracion pa mundo henter. 


Eman a jega di topa Jackson 
den pasado na dos occasion du- 
rante Convencionan di partido 
Democrata na Merca y a mustra 
cu Sr. Jackson su trajectoria 
den lucha pa derechonan igual 
ta uno cu a marca un trajectoria 
historico na Merca, pero tambe 
mundialmente. 

Ariba e invitacion pa asisti na 
congreso di AVP e aña na ca- 
minda, Jackson a bisa cu e lo 
haci esaki cu placer. Tambe e 
la expresa hopi aprecio pa Mike 
Eman y Benny Sevinger y hopi 
contento cu e recepccion cu e la 
haya for di nan. 

Reverendo Jesse Jackson ta 
un figura masha conosi na 
Merca. Banda di ta president 
di Rainbow Coalition na Merca 


cu ta un instituto cu ta traha na 
beneficio di derechonan civil y 
humano na Merca, e ta un di e 
prome Afro-Americanonan cu 
tabata tin un chens real pa por 
a participa na un eleccion presi- 
dencial. Banda di esey e ta un di 
e pioneronan den derecho civil 
na Merca y un di e colaborador- 
nan principal di difunto figura 
historico Dr. Martin Luther 
King. E dia di asesinato di Dr. 
King, Rev. Jackson tabata un di 
esnan presente banda di dje. 
Na final di nan encuentro, 
Mike Eman a recorda e posi- 
cion importante di Jackson 
den historia y a puntre pa pasa 
e mensahe di felicitacion pa 
presidente electo Obama pa su 
eleccion historico. 

Dos dia di bunita celebracion di Pasco di Colegio Arubano. 


NA un manera digno alumno i 
docentenan di Colegio Arubano 
acelebradia lldidecember cu 
alumnonan di onderbouw y dia 
12 cu alumnonan di bovenbouw 
nan fiesta di Pasco. Esaki a tuma 
lugar na Renaissance Conven- 
tion Centre. 

E celebracion a cuminsa cu un 
oracion y a recorda e nacemen- 
to di Cristo Hesus. Pa medio 
di un fragmento di e pelicula 
di “Nativity Story” a para keto 
un rato riba e bishita di e tres 
Reynan. 

“ Nos a mira e strea ku ta anun- 
sia su nacemento sali i nos a bini 
pa dun’ E e homenahe” Mt 2,2 


Aunque den e pelicula aki e 
Reynan ta jega bastante rapido 
serca e Niño ( e cine ta duna e 
impresion cu e Reynan a jega 
e mesun anochi di parto serca 
e Niño siendo cu lo por a tuma 
nan mucho mas tempo quizas 
lunanan prome cu nan a jega 
aya), den e reflexion a bai pa 
pone enfasis pa mescos cu e 
sabionan alumnonan sigi e strea 
cu ta ilumina nan caminda i 
Esun na ken por acudi ora ta 
den necesidad. 

Despues a sigi lectura di Santa 
Evangelio i palabranan di re- 
flexion cortico di parti di Frank 
Daal y dr. Michael Kelly, sigi pa 


canto y dramatisacion y cantica 
di clausura. 

Despues hobennan di Colegio a 
haña e oportunidad pa disfruta 
di un bon lunch mientras riba 
stage tawatatin varios presenta- 
cion. Tur e presentacionnan cu a 
sigi a mustra e tanto talentonan 
cu tin na Colegio Arubano. Pa 
un impresion di e acontec- 
imiento tin aki algun imagen. 
Na final hobennan por a los e 
pianan un poco riba ritmo di un 
DJ. E oportunidad aki nan no a 
laga pasa. Pabien na e hoben- 
nan cu nan bunita presentacion 
i comportacion. Feliz Pasko Y 
bon comienso di 2009. 












































